Kesäloman ilot koittavat, kun lukuvuosi päättyy lauantaina - Kouvolan kaupunki\nEtusivu / Ajankohtaista / Kesäloman ilot koittavat, kun lukuvuosi päättyy lauantaina\nArtikkeli julkaistu: 2.6.2022 | Kasvatus ja opetus\nKesäloman ilot koittavat, kun lukuvuosi päättyy lauantaina\nKoulut pääsevät koronapandemian jälkeen juhlistamaan lukuvuoden päättymistä jälleen perinteisin menoin lauantaina. Perusopetuksen päättää Kouvolassa noin 800 nuorta ja noin 800 on valmistunut kevään aikana ammattiin tai suorittanut ylioppilastutkinnon. Kesäloman aloitusta voi juhlistaa maksuttomassa, ikärajattomassa ja päihteettömässä School’s Out -tapahtumassa Tykkimäellä.\nKouvolasta pääsee ylioppilaaksi tänä keväänä 292 opiskelijaa. Kouvolan Yhteislyseosta valkolakin saa 174 ja Kuusankosken lukiosta 102 uutta ylioppilasta. Kouvolan iltalukiosta kirjoitti ylioppilaaksi yhteensä 16 opiskelijaa, joista puolet on kaksois- tai kolmoistutkinnon suorittaneita eli he suorittivat ammattitutkinnon lisäksi ylioppilastutkinnon. Lakkiaisjuhlat vietetään sekä Mansikka-ahon liikuntahallissa että Kuusankoskitalossa.\nKouvolan ammattiopisto Edukosta valmistujaisjuhlia vietettiin kuluneella viikolla Kouvolan kaupungintalolla. Ammattiin valmistui keväällä 412 opiskelijaa.\nJuhlitaan koulujen päättymistä rauhallisesti!\nKouvolan nuorisopalvelut haluaa muistuttaa vanhempia olemaan tietoisia siitä, missä lapset koulun päättymistä juhlivat. Kodeissa on hyvä sopia etukäteen kotiintuloajoista ja pitää niistä kiinni.\nNuorisopalvelut tarjoaa hyvän juhlimisvaihtoehdon järjestämällä School`s Out koulujen päättäjäistapahtuma Tykkimäen huvipuiston katetulla huvilavetilla lauantaina 4.6. klo 17.00 – 21.00. Lavalle nousevat illan aikana Kasmir, Cledos ja Kaip.\nMaksuttomassa, ikärajattomassa ja päihteettömässä tapahtumassa on mukana myös Kouvolan uusi liikkuva nuorisotyö NuPAKU:ksi ristityn auton kanssa. Auto ja nuoriso-ohjaajat löytyvät huvilavetin läheisyydestä.\nNuoriso-ohjaajat myös jalkautuvat päättäjäispäivänä nuorten pariin eri puolilla Kouvolaa. Jalkautujien tärkein tehtävä on olla nuorille läsnä; tukea ja auttaa heitä tarvittaessa ja havainnoida ympäristöä. Usein jo pelkkä turvallisten aikuisten läsnäolo rauhoittaa ilmapiiriä, ennaltaehkäisee tekoja tai uhkaavia tilanteita. Hyvät käytöstavat, keskustelu, turvallinen läsnäolo ja ohjaus ovat nuoriso-ohjaajien työvälineitä. Päihteiden käytöstä ja muusta häiriökäyttäytymisestä ilmoitetaan poliisin ohjeiden mukaan hätänumeroon.\nKesälomalta voimia ja hyvää mieltä\nOpetuspalvelupäällikkö Pirjo Piiroinen kannustaa viettämään kesää niin, että se tuottaa voimia ja hyvää mieltä. Ehkä silloin on hyvin aikaa harrastaa tai puuhailla jonkun mieluisan projektin parissa, tai vain viettää aikaa perheen ja kavereiden kanssa.\nJos tekemisestä on pulaa, tarjoaa Kouvolan nuorisopalvelut kesällä niin maksullista kuin maksutontakin lomatoimintaa nuorille 11-vuotiaasta alkaen. Muutamille päiväleireille on vielä tilaa. Myös nuorisotilat ovat auki kesäaikataulun mukaisesti. Lisäksi liikuntapalveluiden verkkosivulta löytyy runsas kattaus tietoa liikkumisen mahdollisuuksista kesä-Kouvolassa.\nKouvolan kaupunki onnittelee valmistuneita sekä kouluvuoden päättäneitä ja toivottaa kaikille hyvää kesää! Aloitetaan sen vietto yhdessä iloisesti mutta turvallisesti.\nNuorten Kesä 2022 – Nuorten Kouvola\nLasten liikunta – Kouvolan kaupunki\nKesäaukiolot 2022 NuortenTalot, NuortenPaikka ja Ohjaamo – Nuorten Kouvola\nOpetuspäällikkö Pirjo Piiroinen, puh. 020 615 6026, pirjo.piiroinen@kouvola.fi\nEsko Lavonen, koordinaattori, puh. 020 615 8416, esko.lavonen@kouvola.fi


TVK | Korvausasian käsittely\nKorvausasian käsittely Toisessa maassa vakuutettu\nKorvausasian selvittelyvaiheessa tarkistetaan työnantajan vakuuttamisvelvollisuus ja vakuutustiedot. Ammattitautiasioissa selvitetään työsuhde, jonka perusteella korvausvelvollinen vakuutuslaitos määräytyy.\nAsia tulee vireille Tapaturmavakuutuskeskukseen (TVK), kun on varmistettu, ettei työnantajalla ole työtapaturma- ja ammattitautilain mukaista vakuutusta työntekijöilleen. Korvausasia käsitellään kirjallisesti, ja TVK hankkii tarvittavat selvitykset mm. hoitolaitoksesta ja työnantajalta sekä viranomaisilta.\nJos asian käsittely pitkittyy ja päivärahan maksu viivästyy, vahingoittunut voi ottaa yhteyttä TVK:n korvauspalveluun. TVK voi antaa ns. viivästymistodistuksen, jonka johdosta Kansaneläkelaitos (Kela) tekee päätöksen sairausvakuutuslain mukaisesta päivärahasta. Tapaturmaan liittyvät laskut kannattaa aina toimittaa TVK:een, vaikka ei olisikaan varmuutta niiden korvattavuudesta. Kuluista tarvitsemme alkuperäiset maksukuitit (tai tiliotekopion). Kun asia on ratkaistu, vahingoittuneelle lähetetään päätös postitse. Päätökseen voi hakea muutosta. Epäselvissä asioissa voi ottaa yhteyttä korvausyksikköön, puh. 0404 504 210. Postiosoitteemme on Itämerenkatu 11-13, 00180 Helsinki.\nEtusivu > TVK korvaa > Korvausasian käsittely


Kotona maailmankaikkeudessa | BookCrossing.com\nby Esko Valtaoja | Science |\nISBN: 9525329151 Global Overview for this book\nRegistered by cazfi of Pirkkala, Pirkanmaa / Birkaland Finland on 7/1/2004\nJournal Entry 1 by cazfi from Pirkkala, Pirkanmaa / Birkaland Finland on Thursday, July 01, 2004\nVuoden 2002 Tieto-Finlandian voittajasta en ole missään nimessä valmis lopullisesti luopumaan, vaikka sen rekisteröinkin jälleen yhtä lainassa käyntiä varten.\nTämä on kirja, joka jokaisen elävän olennon pitäisi lukea.\nUrsan sivuilta kirjan takakansitekstit leikaten:\nIhmiskuntaa on aina askarruttanut elämän ja olemassaolon tarkoitus. Vastauksia on etsitty ihmisestä itsestään, mutta saattaisiko ratkaisu löytyä maailmankaikkeudesta?\nElämää on viime vuosina löydetty maapallolta oloista, joista sitä ei aiemmin arvattu etsiäkään: esimerkiksi syvältä kallioiden sisältä ja valtamerten pohjien tuliperäisistä savuttajista. Maasta on vaikea löytää paikkaa, jonne elämä ei olisi tunkeutunut.\nVoisiko elämää olla kehittynyt muuallekin? Luonnonlait vaikuttavatkin mittatilaustyönä elämää varten räätälöidyiltä, aivan kuin maailmankaikkeuden tarkoituksena olisi synnyttää elämää. Jos näin on, missä kaikki muut sitten ovat?\nAvaruustähtitieteen professori Esko Valtaoja valloittaa avaruuden ja tutustuttaa lukijansa siinä sivussa uuteen tieteenalaan, astrobiologiaan. Luonnontieteiden lisäksi hän ammentaa aiheensa muun muassa kulttuuriantropologiasta, taiteesta ja scifi-kirjallisuudesta.\nMetropoliitta Ambrosius perustelee Tieto-Finlandia valintaansa muunmuassa näin:\nTeos täyttää monin tavoin erinomaisesti "ansiokkaan suomalaisen tietoteoksen" kriteerit. -- Se on kirjoitettu myös meille humanisteille ymmärrettävällä ja mukaansatempaavalla tavalla.\nMyntin jälkeen myös CatharinaL tarvitsee perustiedot elämästä.\nJournal Entry 2 by myntti from Tampere, Pirkanmaa / Birkaland Finland on Thursday, January 11, 2007\nKonjakkimiitistä lainaan. Kiitos. Saattaa tosin mennä jonkin aikaa, ennen kuin tätä ehdin aloittaa.\nKiinnostavalta kuitenkin näyttää.\nJournal Entry 3 by CatharinaL from Pirkkala, Pirkanmaa / Birkaland Finland on Thursday, March 22, 2007\nNyt minäkin saan opastusta! Kiitos. Yritän lukea mahdollisimman pian eli siis jossain raossa.\nEnsikommenttina: arvostan Ambrosiuksen huumorintajua :-)\nP.S. Hyi, kuinka haisen tupakalle. Kirjakin täytynee tuulettaa Pyynikin Portin jäljiltä.\nJournal Entry 4 by CatharinaL from Pirkkala, Pirkanmaa / Birkaland Finland on Wednesday, August 15, 2007\nOnpa tämän lukeminen venähtänyt! Nyt kuitenkin kommentteja tuoreeltaan.\nAvaruustähtitieteen professori Esko Valtaoja valloittaa avaruuden!\nTuula Lehtisen työ Planisphère (1991) kannessa yllätti, hykerrytti, ärsyttikin. Pidän Lehtisen teoksista kovasti, ja tein tietoisen päätöksen puskea tähän puuhun perä edellä. Siis ennakoimalla kannen perusteella, mitä tuleman pitää.\nLehtisen töissä viehättää arkipäiväistetty ornamentiikka. Kuva-aiheet esitellään kuin olohuoneen tapetilla, merkityksettöminä esineinä, taustastaan ja asiayhteydestään irrotettuina pintoina.\nPlanisfääri on kahden pallonpuolikkaan tasoesitys. Se edustaa paitsi fyysistä pintaa myös tekijänsä kuvitteellista tai tarkoitushakuista visiota. Planisfääriksi kutsutaan myös tähtitaivaan havainnoijan apuvälinettä, päällekkäisistä kiekoista tai kalvoista koostuvaa tähtikarttaa.\nPlanisphèressä on pallo, jonka puoliskot erottuvat väreiltään ja teemoiltaan yön ja päivän tapaan. Vasemmanpuoleisessa on mustalla pohjalla spiraaligalakseja, pyrstötähtiä ja muita taivaankappaleita. Oikeanpuoleisessa on valkoisella pohjalla kierteiskotiloita, kampasimpukoita ja muita alkumeren fossiileja. Kaiken taustalla, päällekkäiskuvana, on uskonnollisia ja myyttisiä symboleita vilisevä kalvo: käärmeitä, Apis-härkiä, kuita, tähtiä, torneja, kuusikantoja, apinoita, obeliskeja, siksak-muotoja, portteja.\nPlanisphère voidaan tulkita jonkinlaisena yleiskosmologiana ja ajatuksina siitä, mitä uskonto ja jumalat oikeastaan ovat suhteessa luonnonilmiöihin. Mutta mitä teosvalinnalla halutaan tämän kirjan kannessa sanoa? Että maailmankaikkeus on meille vain kauniita kuvia? Sattuman heittelemiä esineitä tyylikkäästi järjestäytyneinä perusosasina? Onko kirjakin kokoelma kaksiulotteisia kuvia kotoisasti esittävässä muodossa: ei matematiikkaa humanisteille?\nKansikuva-aatosten jälkeen siirryin kevyemmän puoliskon eli itse tekstin pariin. Valitsemalleen tielle uskollisena tämä piru eteni taas perä edellä, lopusta alkuun.\nJutustelu loikkii kauniista kuvasta toiseen, mutta pysyy tiukasti muotonsa puitteissa. Jokaisen luvun loppukappaleessa palataan kiltisti alkuasetelmaan ja viimeistellään metafora. (Haiskahtaa Hofstadterilta, kuinkas muuten.) Välillä taas olo on kuin proosamuotoisen haikun lukijalla—ja kas, Issan runohan se sieltä (s. 17)! Ennalta-arvattavuudesta on kuitenkin hyötyä: teos pysyy kaiken aikaa mukavasti hallinnassa. Se onkin eduksi näistä jutuista lukiessa.\nJutun jouhevuus ja aiheiden runsaus tekevät kirjasta kovasti siteerattavaa tavaraa. Muodikas letkeys kuitenkin puuduttaa suurina annoksina ja alkaa vaikuttaa viihdyttäjäpersoonan iloittelulta ja ähäkutti-kuittailulta. Räväkkyyttä haetaan reippailla väitteillä tyyliin "Michel de Montaigne, humanisteista suurin" tai "Vihreät: tuhoisa uususkonto", ja lukujen nimet huutavat hyllynäkyvyyttä:\n1. Marsin sotavaltias potkukelkassa\n2. Seksiä keittiössä ja makkarissa\n10. Rauni-Leenan kanssa pukuhuoneessa\n12. Onk mulkukka soittanu?\nJossain suositeltiin kirjaa koululaisille ja sohvaperunoille. Voi olla; mielestäni kohderyhmänä olemme kylläkin osoittelevuuteen saakka me humanistit. Kirjaa kansoittavat ufoukkelit, multiversumit ja syvänmeren oudot elävät; jugurttipurkkidesign ja klassinen kirjallisuus. Ei siis lainkaan matematiikkaa tai muuta vaikeaa. Epi-oinopa-ponton sentään! Humanisteja viihdytetään meille tuttuun maailmaan liittyvillä kotoisilla detaljeilla.\nJa sohvalta kajahtaa homeerinen nauru.\nMaailmankaikkeus on hauska paikka, siitä on syytä iloita!\nKirja on taas cazfin hyllyssä. Seuraavana takaisin myntille!\nJournal Entry 5 by myntti from Tampere, Pirkanmaa / Birkaland Finland on Monday, November 26, 2007\nKirja on nyt taas vaihteeksi minulla. Lukupinoon.\nJournal Entry 6 by myntti from Tampere, Pirkanmaa / Birkaland Finland on Tuesday, May 13, 2008\nLuin eilen prologin iltasaduksi. Tästä voi tulla mielenkiintoista.\n("Vähemmän julistusta", ehdotti toimittaja. "Älä hauku heti alkuun lukijoita", neuvoi äksä.)\nJos kirjoittaja on ottanut ohjeista onkeensa, en edes halua tietää, millaista teksti on tätä ennen ollut...\nAns kattoo nyt, kunhan päästään itse asiaan. Prologista tuli vain sellainen kuva, että Esko-setä säälivästi hymyillen tapauttaa tyhmempiään (=lukijoita) päälaelle.


Virtuaalimatka Zagrebiin - Top 10 Matkatarjoukset\nMillainen oli TÄYSIN VIRTUAALISESTI ja KUVAINNOLLISESTI tapahtunut Zagrebin lomamatkamme 25.-29.9.2020 (C)\nKirjoittanut: Seppo Naapila\nVaimon tultua töistä kotiin keskiviikkona otimme kuvainnollisesti pakkaamamme laukut mukaamme ja ajoimme kuvainnollisesti Helsinkiin, lentokenttähotelliin. Rentouduimme maaten soffalla, otin pari olutta, vaimo luki kirjaa ja välillä katselimme televisiota. As usual LEKE -hotellissa! Huomasin että polttoainetta ei ollut kulunut desiäkään siitä mitä olin sinne tankannut ennen lähtöämme, tankki oli edelleen ihan täynnä – hienoa! Hotellin tyyny oli ihan samanlainen kuin mitä oma tyynyni on, joten sain hyvin unen päästä kiinni. Myös sänky oli samanlainen kuin mitä kotona on. Hienoa sekin!\nAamulla saimmekin nukkua 08.00 saakka vaikka lennon piti lähteä jo seitsemän jälkeen, se teki hyvää. Aamupala oli melkein samanlainen kuin hotellissa, mutta kaikki ruuat olivat – ei seisovassa – vaan pystykylmässä kaapissa. Ero oli vain se, että muutamia hapansilakoita, mustikkapateita ja joitakin muitakin ”erikoisia” juttuja ei ollut tarjolla, mutta en minä niitä olisi ottanutkaan. Saimme heti vapaan aamupalapöydän, eikä aamupalalla ollut lainkaan ruuhkaa. Olimme itse asiassa kahdestaan aamupalalla. Oikein rentouttavaa.\nSitten lennolle joka meni kuin tyhjää vaan. Söin elämäni parhaan lentokonelounaan ja minulla oli vieläpä oma henkilökohtainen tarjoilija. Pikku punaviinipullo oli se mitä - seitin ohuesti - jäin kaipaamaan. Ohitimme kaikki turvatarkastukset ja passinnäytöt aivan huomaamatta. Kyllä sujui hienosti ja helposti kaikki.\nZagrebiin - kuvainnollisesti - päästyämme säätila oli aivan samanlainen kuin mitä kotonakin oli. Aurinko paistoi ja kevät oli aluillaan, lämpöä tuollaiset +10 astetta suunnilleen. Olihan nyt suomessakin aikainen kevät. Olin aikonut ottaa Boltin ja ajaa sillä hotellille Zagrebin keskustaan, mutta nyt en sitä tarvinnutkaan. Siinäkin säästin ehkä 70 kunaa. Majoituimme sitten seuraavaksi hotelliin. Puolisoni pesi heti kaikki ikkunat, imuroi koko talon sekä pesi verhot, ja silitettyään ne, hän asetti ne taas paikalleen seuraavana päivänä. Olipa siistiä, aivan kuin hotelli olisi rakennettu vain muutama vuosi sitten. Saimme tehdä mitä vaan ja mihin aikaan tahansa, saunakin oli käytössämme milloin vaan – ja vain meidän käytössämme. Aiwan upeaa!\nGooglailin aikani kuluksi museot, kirkot ja ne ”pää”nähtävyydet joihin aiomme mennä. Niissä oli hyvin useissa aivan mahtavat nettisisällöt ja näin netin kautta taulut, portaikot, näyttelyt, alttarit, jne. Ei ruuhkaa, ei jonoja, ei pääsymaksuja, ei huonoa englantia puhuvia lipun myyjiä. Meillä oli muuten liput musikaaliin; Mamma Mia, Zagrebin komediateatteri. Avasin YouTuben ja googlasin ”Mamma Mia”. Kuuntelin ABBA -yhtyeen vedon ja totesin, että on se vaan hyvä! Oikea korvamato. Mahtava musikaali. Sain muuten vielä maksamani lippujen hinnatkin takaisin tililleni 27.3. Uskomaton talo on tämä Zagrebin komediateatteri!!!\nKulutimme lomaamme hyvin syöden, katsellen televisiota, googlaillen Zagrebia ja nauttien maljan silloin tällöin – lomallahan tässä ollaan aina sunnuntaihin saakka. Soittelimme lapsille kuulumiset ja kerroimme, että ei tarvitse huolehtia koiramme ruokkimisesta ja pissattamisesta. Hekin olivat tyytyväisiä sen kuultuaan. Kerroimme siinä sivussa Zagrebin kuulumiset, eli että sain teatterilta lippujen hinnat takaisin.\nKun tuli sitten aikanaan kotiinlähdön aika niin pakkasimme taas kuvainnolliset laukkumme. Nyt ne eivät olleet painavampia - kuin tavallisesti on - kotiin lähdettäessä, sillä nyt matkamuistot olivat aidosti vain muistoja ja kokemuksia. Emme tarvinneet matkapuntaria punnitaksemme laukkujamme, huojentavaa! Lisäksi kaikki Kroatian kunat olivat vielä tallessa, eli emme olleet kuluttaneet kunan kunaa koko reissulla! Ällistyttävää!\nPaluulennolla sama juttu, kaikki lentokentän passijonot ja muut jonot kaikkialla Zagrebin ja Helsingin kentällä sujuivat kuin ajatus. Olipa hieno ja rento matkustaa. Postikortit jäivät tällä kertaa kylläkin lähettämättä, ja hienoja kuvia ei tullut tällä kertaa otettua. Mutta niitä näkee kun käy taas googlaamassa.\nPalasimme TÄYSIN VIRTUAALISELTA ja KUVAINNOLLISELTA matkaltamme kotiin sunnuntaina siten, että olimme kotona Helsingistä ajon jälkeen, maanantain puolella noin 02.00. Tällä kertaa ajomatka Helsingistä kotiin ei tuntunut lainkaan raskaalta, ihan kuin ei olisi ajanut lainkaan.\nHuh huh, kyllä kotona on taas todella mukava olla, mutta mukavaa oli välillä olla VIRTUAALISELLA lomallakin! Tällainen loma tällä kertaa, seuraavalla kerralla ehkä toisenlainen. Asenne ratkaisee.\nNiin ja nyt ei tarvitse olla kotikaranteenissa kahta viikkoa ulkomaan matkan jälkeen, nyt saamme olla kotona noin… kesä – heinäkuuhun saakka. Asenne ratkaisee.\n12pv 19h 21min ostoaikaa jäljellä\n3pv 19h 20min ostoaikaa jäljellä\n9pv 19h 21min ostoaikaa jäljellä\n10pv 19h 21min ostoaikaa jäljellä


Älykoti on yksi Porin Asuntomessujen kohteista – "Ymmärtää myös rallienglantia" - MTVuutiset.fi\nÄlykoti on yksi Porin Asuntomessujen kohteista – "Ymmärtää myös rallienglantia"\nJulkaistu 25.05.2018 10:13\nTelian Älykoti kohde numero 2\nKohteessa mahdollisuus tutustua älykotiin ja sen laitteisiin\n"Älykoti voi kertoa, koska lapset tulevat koulusta ja sammuttaa turhat laitteet pois päältä"\n– Muutin itse hiljattain ja asensin kotiin uuden valosysteemin. Valot ymmärtävät puhettani – tosin toistaiseksi vain englantia. Kun sanon kotona "It's movie night", osaa järjestelmä laittaa olohuoneeseen päälle juuri tietynlaiset himmennykset ja värivalot. Järjestelmä ymmärtää hyvin myös rallienglantia, Ahvenlampi naurahtaa.\nTietoturvaan panostettu – "Kaikkien etu"


Pohjan sodasta Suomen sotaan - elämää 1700-luvulla: heinäkuuta 2012\nOlimme Kostialla markkinoilla, mutta ostokset jäivät kyllä kovin vähäisiksi - muutama maustepurkki tuli hankittua ja lipstikkakeittoa syötyä, eli reissu oli iloisen edullinen. Sää suosi melkeinpä liikaakin, sillä aurinko porotti pilveettömältä taivaalta.\nTällaiset maustepurkit ostin seuraavaa leiriä varten - pitäähän arvokkailla pippureilla olla omat purkkinsa.\nPääpaino reissussamme oli kuitenkin Kostian taistelun 1713 tapahtumapaikkoihin ja mahdollisen ensi kesän taistelun paikkoihin tutustuminen. Kovin oli ahtaan näköistä metikössä (jossa ampuilla pitäisi) ja on siinä kunnan isillä paljon tekemistä, että tapahtuma saadaan mahdolliseksi, mutta ainakin he ovat kovin innostuneita.\nMuistomerkki. Muistomerkki on pystytetty todelliselle taistelupaikalle - tykkien jäljet näkyvät vieläkin\nTuossa metikössä (lupasivat raivata sen...) tulisi ruotsalaisjoukkojen puolustaa maatamme.\nJa tuosta olisi tarkoitus venäläisten hyökätä - ensin tykkitulta, sitten lautalla virran yli ja sitten taisteluun.\nLähettänyt Astrid-piika klo sunnuntaina, heinäkuuta 29, 2012 Ei kommentteja:\nVaikka tämä sininen asu onkin niin sanottu mock up eli harjoituskappale, voi siitä vaikka pidettävä vaate tullakin. Jos en sitten ryhdy tämänpäiväistä pahemmaksi. Koska ompelu osaa välillä (?) olla tylsää, ajattelin kokeilla liivin somistetta - eli kirjailua. Ja koska vaate on polyesteria, niin en ajatellut siihen kovin paljoa aikaa, vaivaa enkä rahaa laittaa. No, näppäränä naisihmisenä muistin, että jossain on ompelulangan paksuista "hopea"lankaa (Tiimarista, uskoisin, johonkin joulukorttien askarteluun hankittua). Että voisikos sillä sitten koristella ja ihan koneella jonkinlaista reunustaa ommella? EI VOI! Periaattessa kai kyllä, mutta lanka katkesi, sotkeutui ja rikkoi taskuläpät. Onneksi kokeilin taskuläppiin enkä liivin etumukseen.\nMutta ihan ajatuksena se oli kyllä kiva...\nEli onneksi on kangasta vielä sen verran, että saan tehtyä uudet taskuläpät.\nMuuten liivin valmistuminen eteni hyvin kuin ottaa huomioon, että vietin päivän tekemällä ihan jotain muuta.\nLiivi tällä hetkellä - taskuläpät siis uusiksi (eivät ole onneksi kiinni), hiha-aukkojen ja takahelman ompelu + napinlävet - ja kenties kokeilen sittenkin jotain pientä kirjailu - se hopea nimittäin näytti hyvältä, vaikka koneella jälki olikin hirveää\nLähettänyt Gouvernante A klo keskiviikkona, heinäkuuta 25, 2012 Ei kommentteja:\nTunnisteet: Vaatteet - 1780 miehen sininen asu 2012\nKoska herra lähti niin kovin aikaisin metsälle (?), en voinutkaan jatkaa takin tekemistä. Niinpä päätin ryhtyä pohtimaan housuja. Mikä ihme siinä on, että ne housut ovat aina ongelma - eli en ole koskaa viitsinyt korjata kaavoihin tekemiäni muutoksia, ja teen ne joka kerta uudelleen. No nyt aion tehdä kunnon kaavat - ja koska mallikin on hieman erilainen, tulee muutoksia varmaan paljon.\nKoska tarkoitus on tehdä vuoden 1780 mukainen asu (eli liivi on lyhyt), tulee housujen vyötärön ylettyä hyvin ylös - ja koska herralle on tuota vatsaakin kertynyt, on jälleen haasteen paikka. Mutta jostain on aloitettava, ja koska en osaa tehdä kaavoja muuten kuin oho, eiku, no kokeillaan näin -menetelmällä, niin aloitin leikkaamalla housut ja katsotaan, miten käy...\nTämä on se malli, jota nyt haetaan - housujen tulisi olla siis melko kapeat, mutta korkeat vyötäröltä.\nKoekangas on jälleen mitä kauneinta (hintalappu löytyi vielä tästäkin - oli näemmä maksanut 1,5 €/ m), mutta eiköhän ole juuri tähän tehtävään soveltuva. Tiedä, jos vaikka onnistuu, miten korea asu saadaankaan aikaiseksi...\nPalat on nyt leikattu, joten vain ompelemaan. Tosin tämäkin työ jää nyt kohta odottamaan sovitusta...\nLähettänyt Gouvernante A klo tiistaina, heinäkuuta 24, 2012 Ei kommentteja:\nKoska jonain päivänä Herra Schottmanilla on yllään täyssilkkinen (käsinommeltu) asu, ajattelin tehdä ns. harjoittelukappaleen. Kaava on minulle ennestään vieras, joten ajattelin vain tekaista asun ja katsoa, mitä muutoksia (jos kaava nyt ylipäätään on mitenkään käyttökelpoinen) tulisi tehdä. Ei kovin fiksu tapa, mutta kun kangasta on...\nKaava on Reconstructin Historyn Frock Coat 1780. Saman tekijän kureliivikaava on pettymys, toivottavasti tämä ei.\nKangas on joskus hankittu jotakin varten, näytti olevan vielä hintalappukin kiinni - koko 4,5 metrin pala maksoi 14,90 €, joten korkealta ei tipu, vaikka sutta tulisi.... (kangas on oikeasti tummempi kuin tuossa kuvassa)\nVaan nyt näyttää jo pelottavankin hyvältä - edestä otin pienen soiron pois, mutta muuten on täysin kaavojen mukaan tehty - pituus on toki vähän reilu, mutta senhän arvasinkin jo...\nHihatkin on jo leikattu ja ommeltu, samoin niiden vuoret ja taskunläpät.\nKaikkiaan tähän on tähän mennessä (siitä kun kaivoin kaavat ja kankaan) aikaa kaksi tuntia. Jos loppu menee yhtä mallikkaasti kuin tähän asti, niin takkiin menee kai toiset kaksi tuntia ja se on valmis (nappien ompelu...)\nLähettänyt Gouvernante A klo maanantaina, heinäkuuta 23, 2012 Ei kommentteja:\nMarssittiin - osin päästiin Loviisaan kyllä rattairen kyydissä - tällä kertaa tykillä ampumaan. Tykki olikin jo valmiina odottamassa, että karoliinit sai annettua kello yhren aikamerkin kaupunkilaasille. Että tiätävät, mitä kello on. Komiasti jysähti - miten paljon ruutia Hinrikki sinne lieneekään laittanu, ei se edes taistelussa aina niin komiasti tussahra.\nTämän päälle käytiin einestämässä oikein maittavan ja pitkän ja hyvin ansaitun päiväruuan Saltbodanissa.\nLähettänyt Astrid-piika klo maanantaina, heinäkuuta 23, 2012 Ei kommentteja:\nLähettänyt Astrid-piika klo sunnuntaina, heinäkuuta 22, 2012 Ei kommentteja:\nToki kun kerran Zwiebelmüsterin kotomaassa piipahdimme, niin katseeni hakeutua toivottoman usein noiden kauniiden astioiden perään. Koska matkatavaroiden kuljettajien voimat olivat melko rajalliset (laiskuutta, sanon minä!), en voinut hankkia astioita niin paljon kuin olisin halunnut.\nSain kuitenki hankittua kaffiastiaston kuudelle hengelle, mistä olen sangen iloinen.\nLähettänyt Astrid Schottman - Onnelan kartanon armo klo keskiviikkona, heinäkuuta 18, 2012 Ei kommentteja:\nLähdimme aamunkoitteessa serkkuni Herman von Hertellin luota suuntana Preussin pääkaupunki Berliini. Matkalla poikkesimme Anklamissa ja Neubrandenburgissa, mutta niistä ei ole kovin paljon sanottavaa - taisin torkkua koko matkan!\nBerliiniin saavuttuamme majoittuiduimme puolisoni serkun herra Steigenbergerin luokse. Nyt voimme jo puhua palatsista, sillä rakennus oli suuri, ja siinä oli lukuisia huoneita. Palatsin edessä avautua hyvin persoonallinen puutarha.\nBerliinissä tutustuimme luonnollisesti kaupungin nähtävyyksiin...\nSaavuimme Berliiniin luonnollisesti Brandenburgin portista, emme toki uskaltaneet keskimmäisestä aukosta, sehän on varattu vain kuninkaallisille, mutta katsoimme olevamme silti oikeutettuja sitä seuraavasta välistä kulkemaan - reunimmainen olikin selkeästi rahvasta varten.\nBerliini on - toki koska kyseessä on preussilaisten pääkaupunki - täynnänsä erilaisia palatseja, kuten tämä prinssi Heinrichin palatsi. Tämän lähemmäs emme kuitenkaan voineet lähentyä, sillä prinssi oli palatsissaan.\nBerliinissä oli hyvin monta erilaista butiikkia, ainakin niissä oli esillä paljon erilaista ostettavaa.\nMieheni kiinnostui selvästikin erilaisista tykeistä, kanuunoista ja mörssäreistä. Mutta valitettavasti emme voineet sellaista ostaa, vaikka niitä näyttikin olevan butiikin pihassa ylenmäärin, sillä ratsujemme voimavarat eivät olisi siihen yltäneet.\nKiertelimme myös tutustumassa berliiniläiseen muotiin ja vaikka nyt en ostanutkaan uusia kankaita, pukuja tahi viuhkoja tältä reissulta, sain kuitenkin hyviä ideoita.\nOsuimme kaupunkiin juuri muotiviikon aikana, joten tässä ihan pikkuisia maalauksia näkemistäni puvuista ja muista tilpehööreistä. Ihan kaikkiahan en tähän tietenkään voi laittaa. Koska näytöksessä maalaaminen oli ehdottoman kiellettyä, etsin jo aikaisemmin maalattuja kuvia (www.lacma.org)\nKoska matkamme oli tullut päätökseen, ehdimme vain pikaisesti tutustua kuninkaan vai pitäiskö sanoa kuningattaren linnaan eli Charlottenburgin linnaan.\nLähettänyt Astrid Schottman - Onnelan kartanon armo klo tiistaina, heinäkuuta 17, 2012 Ei kommentteja:


Jaakko Pehkoselle ja Hannu Saloselle myönnetty vuoden tutkimusapurahat |\nJaakko Pehkoselle ja Hannu Saloselle myönnetty vuoden tutkimusapurahat\nYrjö Jahnssonin säätiö on myöntänyt Professoripoolin kautta 25 000 euron apurahat Jaakko Pehkoselle ja Hannu Saloselle. Apuraha mahdollistaa omistautumisen vuoden tutkimustyöhön.\nJaakko Pehkonen on kansantaloustieteen professori Jyväskylän yliopistossa. Hän työskentelee kahdessa tutkimushankkeessa. Toisessa projektissa tutkitaan selittyykö persoonallisuuden ja työmarkkinamenestyksen välinen yhteys preferensseillä (riskin karttaminen, aikapreferenssit, vapaa-ajan arvostus, sosiaaliset preferenssit). Toinen tutkimushanke liittyy yrityskoon, tuottavuuden ja palkkojen yhteyksiin.\nHannu Salonen on taloustieteen professori Turun yliopistossa. Hän tutkii vaikutusvallan määräytymistä ja mittaamista sosiaalisissa verkostoissa. Hän analysoi työryhmän jäsenenä mm. yritysten hallitusjäsenten vaikutusvaltaa ja yritysten merkittävyyttä johtajien ja yritysten muodostamassa kaksiosaisessa verkostossa suomalaista aineistoa käyttäen.\nSäätiöiden professoripooliin kuuluvat säätiöt myönsivät 8.10.2012 kaikkiaan 87 professorille vuoden tutkimusapurahan, jonka avulla he voivat omistautua tutkimustyöhön lukuvuonna 2013–2014 tai kalenterivuonna 2013. Apurahoja myönnettiin yhteensä 2,175 miljoonan euron edestä.\nSäätiöiden professoripooli on 17 säätiön yhteinen määräaikainen apurahapooli professoreiden tutkimusmahdollisuuksien lisäämiseksi. Poolin kautta professoreille myönnetään apurahoja lukuvuoden kestävän tutkimusjakson rahoittamiseksi yhdessä yliopiston kanssa. Tutkimusvapaan aikana yliopisto maksaa 55 % professorin bruttopalkasta, jolloin säätiöiden myöntämä 25.000 euron apuraha kattaa nettopalkan vähennyksen. Poolin haku on avoin kaikilla tieteen aloilla.\nSäätiöiden professoripoolin haku järjestetään seuraavan kerran maaliskuussa 2013. Tällöin haettavana on apurahoja tutkimusjaksolle joko kalenterivuonna 2014 tai lukuvuonna 2014-2015.


Perhekeskuksen toiminnasta erilaisia näkemyksiä - Akaan Seutu\nSosiaalityönjohtajan mukaan homma pyörii hyvin\nJaa: Mikko Peltoniemi Julkaistu 31.5.2013 11:06 Uutiset, Uutisnostot\nAkaan kaupunginjohtaja Aki Viitasaari ei usko, että kuraattorien ja psykologien puute vaikuttaisi lastensuojelun menojen kasvuun.\nKaupunginjohtaja Aki Viitasaari totesi Akaan Seudussa 16. huhtikuuta, että Akaan perhekeskukseen asetettuja kovia toiveita ei ole saavutettu alkuunkaan.\n– Nyt mietitään keskuksen toimintojen organisoimista uudelleen, Viitasaari sanoi.\n– Esimerkiksi lasten huostaanotot tuntuvat kasvaneen hyvinkin voimakkaasti, mihin piti nimenomaan tällä pystyä vaikuttamaan. Myös muut ulkoa ostettavat palvelut ovat lisääntyneet. Sen tarkemmin en osaa vastata, mutta varmaan sieltä lukuja löytyy, jos tarkemmin haluaa selvittää.\nViitasaaren mukaan huostaanottojen määrän kasvulle voi olla muitakin syitä kuin hänen mielestään toimimaton perhekeskus. Vajaus oppilashuollon henkilöstössä kuten koulujen kuraattori- ja psykologipalveluissa ei kuitenkaan ole kaupunginjohtajan mielestä yksi syy.\n– En usko ollenkaan, että se olisi voinut vaikuttaa.\nMyöskään perhekeskuksen muutto ja henkilöstön irtisanoutumiset Toijalan epäterveiden tilojen vuoksi eivät voi Viitasaaren mukaan enää vaikuttaa.\n– Tilaongelmat varmasti alkuvaiheessa haittasivat toimintaa, mutta siitähän on aika kauan aikaa. Nyt on jo pitkään kaikki ollut kunnossa.\nPerhekeskuksen toimintojen organisoimistarpeella Viitasaari kertoo viitanneensa lähinnä siihen, että mietittäisiin työntekoa ja toimintatapoja uudelleen.\n– Olen saanut perusturvajohtajalta tietoa, että näihin asioihin on yritetty hakea ja tehdä muutoksia. Myös sen osalta, että ne jonot purettaisiin, mitkä siellä on.\nKukkonen puolustaa perhekeskusta\nAkaan kaupungin sosiaalityönjohtajan Pirjo Kukkosen mukaan kaupunginjohtaja Viitasaaren kritiikki yllätti perhekeskuksen työntekijät täysin. Väite toimimattomuudesta aiheutti hämmennystä, koska mitään vastaavia puheita ei ollut aiemmin kuultu. Kukkonen ei ole kaupunginjohtajan kanssa samaa mieltä.\nViime marraskuussa Akaan perhekeskuksessa vietettiin avoimien ovien päivää. Osa henkilökunnasta on sen jälkeen vaihtunut, mutta sosiaalityönjohtaja Pirjo Kukkosen mukaan perhekeskuksessa on edelleen erittäin ammattitaitoiset työntekijät.\n– Kyllä siinä on paljon tapahtunut, eikä mitään organisaatiomuutosta olla mietitty. Tietysti alku oli repaleinen, ja paikan etsimisen ja tilojen puutteellisuuden takia irtisanoutumisia, vaihtuvuutta ja vajaamiehitystä oli koko ajan.\nPirjo Kukkosen mielestä perhekeskus toimii nyt hyvin.\n– Vuonna 2011 meillä oli 200 asiakasta, ja vuonna 2012 niitä oli 340. Siinä on melkein kaksinkertainen lisäys. Kyllä se nyt pyörii. He tekevät todella hyvää työtä ja ovat ammattitaitoinen porukka.\nToisin kuin kaupunginjohtaja, sosiaalityönjohtaja pitää huostaanottojen lisääntymisen ja lastensuojelun menojen kasvun syynä nimenomaan vajausta peruspalveluissa.\n– Meillä ei ole ollut koulukuraattoria eikä psykologia. Perhekeskukseen on ohjautunut paljon asioita, jotka olisi normaalitapauksessa hoidettu, jos olisi ollut työntekijäresurssia.\nPirjo Kukkosen mukaan kouluilla ja päiväkodeissa on odotettu kuraattoreja ja psykologeja kuin kuuta nousevaa. Akaassa on ollut vain yksi kuraattori ja yksi koulupsykologi, joka on vaihtunut monesti. Nyt valtuuston päättämät uudet kuraattorin ja psykologin vakanssit on täytetty.\n– Toukokuun alussa meillä aloitti kaksi koulupsykologia, ja toinen kuraattori aloitti huhtikuussa. Palvelujen taso muuttuu varmasti olennaisesti tämän vuoden aikana. Kesän aikana on hyvä aika suunnitella, miten koulut jaetaan eri työntekijöiden kesken. Sitten päästään elokuun alusta suoraan työn touhuun, sanoo Pirjo Kukkonen.\nLue lisää aiheesta: Akaan perhekeskus Aki Viitasaari lastensuojelu Pirjo Kukkonen\nAki Viitasaari pääsi finaaliin Jämijärven kunnanjohtajakisassa – ”Jos hän onkin tehnyt virheitä aiemmassa paikassaan, niin varmasti hän on niistä myös oppinut”\nJämijärven kunta on valinnut uuden kunnanjohtajan. Satakunnan Kansan uutisen mukaan virkaa haki kesän aikana 20 henkilöä, ja kaksi antoi suostumuksensa. Maanantaina kokoontunut Jämijärven valtuusto päätti kunnanjohtajan valinnasta äänin 12–4.


HILLOT-aiheiset blogit - Sivu 2 - Blogit.fi\nhillot - 2\nTarun Taikakakut · 31.08.2020Moi!Karhunvadelmia tuli tänä vuonna sen verran kivasti että raaskin keittää niistä hilloa Laitoin kaveriksi kuitenkin myös tavallisia vadelmia. Olikin ihanaa! Karhunvadelmat pysyvät kivasti...\nTule Joulu Kultainen · 26.08.2020Täällä tuoksuu joulu!Jopa Ratsastaja tunnusti, että jouluinen tuoksu leviää keittiöön, kun olimme tekemässä punasipulihilloketta. Sinäänsä ei niin outoa, jos punaviinin sekaan pistää...\nKöyhät ritarit & punaherukkahillo\nAnnin Uunissa · 24.08.2020Meillä on tullut tavaksi syödä hieman parempi ja makeampi aamiainen aina sunnuntaisin. Yleensä valmistan pannukakkuja tai vohveleita, jotka nautimme...\nHerkkuja ja neulehuveja · 18.08.2020Tykkään hilloista, joihin on sekoitettu eri raaka-aineita ja jotka ovat kenties hieman maustettuja. Karviaisen kirpeys on hyvä pari porkkanan makeuden kanssa. Vanilja taas tuo juhlavuutta...\nPuutarhapolun varrelta · 11.08.2020Olen vain aikaisemmin ihastellut lehtien sivuilta, miten voi tehdä myös kotona erilaisia hilloja ja marmelaadeja. Kokeilin nyt ensimmäistä kertaa omena-appelsiini marmelaadia, jonka ohjeen...\nBistroemo · 03.08.2020Meidän pihalla kasvaa yksi hapankirsikkapuu. Lähes vuosittain puu on kesän lopussa punaisenaan kirsikoita, paitsi viime vuonna se piti pitkästä aikaa lepovuoden, kuten myös omenapuut. Täällä saa vaan pitää kiirettä,...\nHorsmankukkamehu ja -hillo\nJuuritasolla - Suomalaista ruokaa · 26.07.2020Maitohorsman käyttö ruoanlaitossa on yleistynyt viime vuosina.Varsi- ja lehtiosat sopii suolaisiin tarjottaviin, kun taas kukinnot makeisiin.Kukinnoista syntyy kauniit tarjottavat; tällä...\nJuuritasolla - Suomalaista ruokaa · 24.07.2020Ruusunlehtihillon valmistaminen on helppoa ja sen valmistumista on ihana seurata.Huom! Kerääthän ruusunlehdet puhtailta paikoilta, ilman torjunta-aineita käsitellyistä ruusuista. Kerää lehdet juuri kun ne ovat...\nSuklaapossu · 01.07.2020\nAnnin Uunissa · 28.06.2020Kaupallinen yhteistyö Dansukker Mansikkasato on vihdoin kypsynyt eli nyt on paras aika nauttia kotimaisista mansikoista ja ottaa sesongista kaikki...\nPullahiiren leivontanurkka · 08.06.2020Tämä tumma, ja ehkä hieman kinuskinenkin, raparperihillo on herkullinen jälkiruokahillo, joka sopii erinomaisesti myös täytekakun täytteeseen tai hyydykekakkuun. Hilloa voi herkutella aamiaisella maustamattoman jogurtin...\nHerkkuja ja neulehuveja · 26.05.2020Kumkvatti! Tuo omituinen pieni sitrus. Kukapa olisi uskonut, että päädyn kasvattamaan niitä. Pieni kumkvattikasvi on aurinkoiselle länsiparvekkeelle kuitenkin päätynyt. Koska siellä on kesäisin hyvin kuuma, kannattaa...\nJuuritasolla - Suomalaista ruokaa · 22.04.2020Lapsena katsoimme veljien kanssa usein Kippari-Kallea.Hätätilanteessa Kippari-Kalle nappasi purkin pinaattia ja selvisi tilanteesta kuin...\nPakastimen tyhjennysviikot, pannuhattu ja vat...\nepätrendikäs ruokablogi · 31.03.2020Nyt on meneillään pakastimen tyhjennysviikot. Äidilläni oli aikoinaan nerokas tapa organisoida kellarissaan sijainneen ison arkkupakastimen sisältö....\nHerkkuja ja neulehuveja · 27.02.2020Aamiaisrakastaja täällä jälleen loputtomien vohveleidensa kanssa! Tällä kertaa tuttu maailman rapeimpien vohveleiden resepti sai vahvistuksekseen vähän muromysliä. Mysli tuo vohveleihin täyttävyyttä ja kivasti myös...\nSweet Food O´Mine · 25.11.2019Sahrami on suosittu mauste joululeivonnaisissa. Haluatko saada tästä kalliista mausteesta kaiken irti kannattaa sinunkin marinoida se konjakissa. Alkoholi vapauttaa maut sahramista, minkä...\nUuniomenahillo eli maailman helpoin omenahill...\nSuklaapossu · 25.09.2019\nNäpertelijä · 17.09.2019Tälläiseen herkkuun pääsiin tutustumaan tämän vuoden alussa, kun tyttäreni toi sitä minulle ulkomailta. Silloin päätin että täytyy kokeilla itse tehdä kun aikaa tulee....... Ylläty, yllätys minähän sentään muistin...\nNäpertelijä · 11.09.2019Mustaherkkua-punaviinihyytelö 1000 g mustaherukoita3 dl punaviiniä4 1/2 dl sokeria ( 1 ps sinistä Melatin-hyytelöimisainetta ) (Tuota melatin-hyytelöimisainetta ei tarvita, jos...\nSapas - Suomen tapas\nNäpertelijä · 10.09.2019Viime viikonloppuna meille saapui ystäviä istumaan iltaa. Ajattelin tarjota Tapasta....ja niinkuin Suomessa kuulma sanotaan Sapasta!Tapas....on alun perin andalusialainen tapa nauttia viini- tai sherrylasillisen kanssa...\nPippuripyre · 07.09.2019Omenahillo uunissa valmistuu melkein varkain. Omenahilloa voi maustaa monella eri tavalla. Lisämakua saat lisäämällä esim. tuoretta inkivääriä, kardemummaa tai kanelia. Voit myös korvata osan sokerista fariinisokerilla....\nJuuritasolla - Suomalaista ruokaa · 28.08.2019Tämä ruusunmarjakastike sopii vaikkapa suklaakakun päälle. Voit tarjota sitä myös vaikkapa maustamattoman jogurtin tai vaniljajäätelön kanssa. (Sopii myös kerrostalkkunahyveeseen...\nPippuripyre · 18.08.2019Makea ja herkullinen mansikka-vaniljahillo maistuu taivaallisen hyvältä paahtoleivän päällä maustamattoman tuorejuuston kanssa. Hillo sopii erittäin hyvin myös kakkujen täytteeksi. Löysin...\nNäpertelijä · 11.08.2019Sain kasan chiliä ja paprikaa sekä kesäkurpitsaa.....niistähän oli jotain tehtävä etteivät pilalle mene! Tein pienen erän chilihilloa. Chilihillo 10 kpl punaista chiliä5 kpl punaista paprikaa2 dl hillosokeria2 dl...\nPullollinen · 09.08.2019Räjähdys kuului alakerrasta. Jännityksellä etsin räjähdyksen aiheuttajaa ja sehän löytyi sitten olutkellarista. Keväällä ostin Virosta kaksi makeaa stouttia nautiskeltavaksi synkkinä...\nTinskun keittiössä ja Tyynen kaa · 07.08.2019Mustikoita on kuulemma tullut suurimmassa osassa maata tänä vuonna tosi kehnosti. Meillä saaressa taas mustikoita on ollut ennätysmäärä. Koska...\nSuklaapossu · 25.07.2019\n1. Marian Bistro 93\n7. Viimeistä murua myöten 87\nLindströminpihvit (kananmunalla)Mimmin Keittiö\najankohtaista leivonnaiset jälkiruoat pikkusyötävät resepti maidoton pasta munaton budapest yhteistyöt broileri pikkusuolaiset hauki ohje ruokamatkat lehtikaali sisustus saksa matka diy


Vuokramökki: Kuusamo, Kesäjärvi, SINI-RUKA 1, 9655 | Lomarengas\nKuusamosta 25 km pohjoiseen, Rukan kylä (Länsi-Ruka) 3 km, Kesäjärvi 500 m. Vuonna 2008 valmistunut pyöröhirsinen paritalo, tupakeittiö, makuuhuone 1: 2 kpl sänkyjä (80x200), makuuhuone 2: 2 kpl sänkyjä (80x200), parvella 2 kpl sänkyjä (80x200), sähkösauna, 2 wc:tä, katettu terassi.\nRantarukan alueella sijaitseva paritalo, hyvä perhekohde rauhallisella sijainnilla. Alueella useita paritaloja. Takapihalla katettu 7 m² terassi. Lisätietoja: Pinta-ala 80 m², lisäksi matala parvi 15 m², parven korkein kohta 1,83 cm. Pinnasänky=Matkasänky. Karaokelaite. Loppusiivous kuuluu hintaan. Muita etäisyyksiä: Oulangan kansallispuisto/Pieni Karhunkierros 23 km. Riisitunturin kansallispuisto 24 km. Skibus-reitti kulkee 200 m päästä. Varaukset alkavat klo 16 ja päättyvät klo 12 (myös viikonloppuvaraukset)\nViikkohinta 730 - 1547€, Viikonloppu 289 - 1063€


Lähettänyt visa rahkola päiväys: huhtikuuta 07, 2014\nNoniin, kausi alkaa olla avattu jo lähes kaikkialla ympäri maita ja mantuja, ei hätää, kyllä se on avattu täälläkin! Kevään ensimmäiset melonnat suoritettiin kymijoella 8.3 ja sen jälkeen siellä onkin sitten käyty joka viikonloppu. Pernoolla jäitä on enään vähän rantaviivan tuntumassa ja vesitilanne on ollut melojaa miellyttävä, vaikkakin edellisiin keväisiin verrattuna vähäinen.\nOhessa muutama kuva viikonlopun melonnoilta.\nVisa ja kartviili\nVisa ja godzilla\nSitten muutama kuva myös maaliskuun viimeiseltä viikonlopulta. Tällä kerralla sää oli mitä mainioin ja vettä noin 180m³/s.\nVisa ja joen isoin aalto\nVisa ja Mc Nasty\nVisa ja voltti\nEnsiviikonloppuna korkkaillaankin jo kauden ensimmäiset kilpailut, luvassa siis Myllykoski Bigwater festival 12.4 sekä Ice Break vanhankaupungin koskella 13.4.


Unikonsiementee - Page 6 - psychoactive vault\nPost by Huiko » Thu 14 Apr 2016, 16:04\nKisu wrote: Todennäköisesti en osannut ilmaista itseäni tarpeeksi selkeästi (kuten en yleensäkään osaa), mutta olenhan minä siis kokeillut sitruunamehun käyttämistä valmistusprosessissa, monet kerrat. Ja kuten edellisessä viestissäni sanoin, se ei ole koskaan tehnyt juomasta millään tavalla paremmin vaikuttavaa kuin ilman sitruunaa tehdyistä juomista. En missään tapauksessa epäile sitä, ettetkö kokisi sitruunan käyttämistä hyödylliseksi, placebolla on merkittävä vaikutus päihtymyskokemukseen, kuten myös sanoin edellisessä viestissäni.\nEhkä sä et sitten vaan osaa? Placebo on ehkä osa sun "käyttökokemustasi", mutten itse "buusti" mentaalisesti vaikutuksia.\nOn totta etten ole opiskellut kemiaa sen vertaa että pääsisin tässä nyt älylläni loistamaan, mutta tuota prosessia jota käytän olen hionut AIKA VITUSTI suuntaan jos toiseenkin aina sen mukaan mikä vaikuttaa toimivalta. Tiedän myös että tasan siihen asti saan kuunnella tuota vähättelevää "luulet vaa"-gaggaa, kunnes osaan selittää kaiken mikä prosessiin vaikuttaa. (Ei taida olla eka kerta tällä pallolla kun jauhetaan siitä kuka osaa ja kuka osaa vaan jauhaa? )\nMutta täällä on aika hyvät ohjeet teelle. Ja se mitä kukin tekee sitten sille on niitä omia valintoja. Tehkööt.\nOli ehkä jopa typerää ottaa puheeksi, mutta tosiaan ainoa tarkoitukseni oli että muutkin olisivat saaneet paremman kokemuksen muutaman kokeilun jälkeen.\nTässä on vielä se ohje miten itse valmistan teeni:\n1,5l-pulloon laitan vettä johon olen lorauttanut sopivasti sitruunamehutiivistettä 6,5dl.\nKaadan suppiloa käyttäen siemenet pulloon, laitan korkin, ja ravistelen pulloa n. 20.sekunttia. Jätän pöydälle n. 20. minuutiksi.\nRavistan pulloa n. 1. minuutin, puristan pullosta korkki sen verran auki että nesteet pääsee puristettaessa ulos n. 5,5dl nestettä.\nLisään sitruunavettä n.6,5dl, ja ravistan n. 20. sekunttia. Jätän pullon pöydälle n. 20. minuutiksi.\nRavistan pulloa n. 1. minuutin, ja puristan pullosta n, 6,5dl nestettä.\nNämä nesteet laitan 5l-kattilaan, ja keitän levy kutosella n. 15. minuuttia, jolloin nesteet haihtuvat n. 3dl.\nKaadan nesteet 0,5dl-pulloon ja lisään sokerin.\nRavistelen sokerit liukenemaan nesteeseen.\nJäähdytän ja juon. Nakkaan ehkä salmiakin perään suuhuni.\nn. 30. minuutin - 1. tunnin kuluessa kolahtaa kovaa, eikä tule maha kipeäksi.\nSe minua kuitenkin on jäänyt ihmetyttämään, että jos/kun niitä öljyjä irtoaa tuohon teehen, (jotka sitruuna kyllä irroittaa sakaksi pullon/kannun pohjalle) niin onko niistä jotakin haittaa? Siis muuten kuin voi maistua ikävälle?\nPost by NatiHero » Thu 12 May 2016, 05:46\n^^Pahoinvointi voi lisääntyä mun tietääkseni ja joskus kun kota kattillaa ropsahtanu siemeniä epähuomiossa (jotka keittäessä ainakin töräyttää öljyt sun muut kehiin), niin on huomannu sellasen tosi ilkeen pahoinvoinnin ja joskus viellä ilkeemmän hedarin.\nSe mitä alunperin tulin tähän kirjottaa, nii tuli toissapäivänä vedettyä kohtalaiset överit. Tyttöystävä oli hakannu mut paikoin iha mustelmille ku oli koittanu pitää hereillä. Noh aikansa ku oli kulunu nii asetteli kylkiasentoon ja seuraili viel pari tuntia hengitystä, joka oli sit palautunu ennallee. En voi kyllin häntä kiittää, muuta ku lupaamalla ettei näin käy toiste.\nTämä siis totutulla ja hyväks havaitulla doussilla. Sattupahan astetta väkevämmät purkit, kun on nyt tosiaan ihan puolikas tuosta ns. normiaannuksesta ollu ihan hyvä.\nEttä näinkin voi käydä. Eks poppyseedtea.com:ssa oo joku vastaavan kuuloinen stoori, paitsi että sen tarinan psykonauttia ei saatu pelastettua?\nLast edited by Huiko on Thu 12 May 2016, 17:42, edited 1 time in total.\nReason: Suomenkieli oli niin pahoinpideltyä että jouduin muokkaamaan. T: Huiko\nPost by zerk » Thu 12 May 2016, 08:30\nMuistutetaan jengiä nyt vielä siitä, että tää on aina vaarallista. Kotiin/siiduihin överöi vähän väliä jengiä kun yksi erä onkin vahvempaa.\nNäistä saa myös uskomattoman pitkät ja rajut reflat. Addiktoi todella nopeasti. Jättäkää suosiolla väliin ja vetäkää vaikka buprea.\nPost by Masis » Tue 05 Jul 2016, 23:40\nReflat on kyllä pitkät kuin nälkävuosi.. Ja jos tykkää putkia vetää tällä niin ummetus on kyllä melkoista. Ei ennen ole itselläni ollut näin pahoja ongelmia opiaattiummetuksen kanssa, mutta viimeksi tuli vertakin.\nItse olen käyttänyt ehkä kolmisen vuotta aika epäsäännöllisen säännöllisesti opiaatteja, lähinnä siis unikkoteetä ja tätä siementeetä. Viimeisen vuoden ajan olen noin tasan kolmen viikon välein tilaillut näitä siemeniä ja pitänyt sitten putkia. Aina ajattelin, että ne reflat kestää maksimissaan viikon, kun enhän minä kuitenkaan päivittäiskäyttäjä ole ja välillä tulee 2-3 viikon taukoja käyttämisestä. Mutta eihän se näin ole, ne akuuteimmat ja pahimmat reflat kestää sen viikon itsellä. Nyt olen kuukauden ollut ilman ja vieläkin tuntuu että olis jotain pientä, tai ehkä sitten vaan kuvittelen.\nTL;DREi pysty kuin kuvittelemaan millaista helvettiä olisi olla unikon päivittäiskäyttäjä ja kokea ne reflat. Jos on kuukausia tai kenties vuosia juonut päivittäin niin alkaa olla leikki kaukana. Jo vain viikon putki itsellä on johtanut pahaan ripuliin ja tuli melkein oksenneltuakin ja tämäkin alkoi olla itselleni liikaa..\nPost by NatiHero » Wed 06 Jul 2016, 14:15\nTää on kyl IMO vaikutuksiltaan paras opioidi, mitä oon ite siis testannu. Teen pienen Pros/cons listan tähä:\n+ Vaikutusaika +12h\n+ Ei tarvi rännittää ja kolahtaa silti todella nopeesti ja voimakkaasti (verraten moneeen muuhun oppariin syötynä/juotuna)\n+ EI TARVI OIKEESTI HITTOO RÄNNÄÄ\n+ Tää on sopivilla annoksilla iha hiton euforisoivaa ja nuokuttaa hyvin\n- Tähän ei tosiaan kannata koukkuuntua. Reflat helvetilisen pitkät ja rajut\n- Maku. Ite oon alkanu jopa diggaan tän mausta, mut kaikki ei\n- Voimakkuuden vaihtelu. Niiku tos vähä ylempänä kirjotin, niin hengenlähtö varmaa oli lähellä\nNoista valmistus menetelmistä kun ollu täs puhetta, niin itsehän teen Enzymen neuvomalla respalla.\nNopee & tehokas siemennesteen valmistus ohje By Enzyme (Heron pienillä, omilla lisäyksillä)\n1. Siemenet suppilolla (tai jos ei sellasta löydy niin rulllaa jostai mainoslehtisestä "suppilon")pulloon. Nää lidlin kahden litran pullot on parhaita.\n2. Hanasta KYLMÄÄ vettä siidujen päälle, et ne peittyy. Ite laitan jonku sentin yli siemenrajan,\n3. Korkki kiinnni ja tiukkaa ravistusta 2-3 minuuttia. Oopiumi irtoaa todella nopeasti siementen pinnalta kylmällä vedellä. Veden seisottaminen on turhaa, koska opan irrotus perustuu veden tekemään hankaukseen, joka irrottaa lateksit siementen pinnalta. Esim. limsaan tekeminenn on hyvä, koska hiilihappojen tuoma paine voimistaa hankausta. Nesteen happamoittaminen esim. sitruunalla ei vaikuta tehokkuuteen IMNO yhtään.\n4. Ota joku vanhä jätekelpoinen, t-paita tms. kangas ja tarpeeksi iso kulho. Aseta kangas kulhon päälle tasasesti ja tyhjenna pullo siemeninenineen päivineen kankaan päälle. Sitten vain teet kankaasta "nyytin" jonka läpi on helppo puristella viimeisinkin pisara nestettä. Ei muuta kuyin juomaan.\nNautinnollisia tee hetkiä toivottaa Natihero!\nPs. Oikoluen tän vielä myöhemmin, nyt on v'h'n kiirus ja en uskalla jättää lähettämättä ettei katoa Bittiavaruuteen.\nPost by Mushru » Wed 06 Jul 2016, 15:16\nOhjehan löytyy ekasta postista. Kiitos kuitenkin vaivannäöstä. Me seisotetaan yleensä niitä (en näe että on haittaakaan, saattaa hän siinä irrota öljyjä ym. mut en vieläkään oo ymmärtänyt mitä haittaa siitäkään on, muuta kuin korkeintaan maussa) ja kahteen kertaan liuotetaan ja ravistellaan ne siemenet ja keitellään kasaan. Helpompaa juoda. ^-^\nJa joo, ei kannata koukuttua. Määrät kasvaa jne. En odota innolla lopettamista kun sen aika on, tässä kuitenkin aikaa vierähtänyt tämän parissa aika paljon. Oiva lääke, kunhan on isäntä eikä renki.\nVaikutusajasta oon vähän eri mieltä, varsinkin jos aktiivisesti käyttää. Satunnaisesti varmaan on about tota luokkaa, muuten saa juoda pari-kolme kertaa päivässä että pysyy kroppa kondiksessa.\nNiin! Ja me tehään niin että puristellaan pullosta suoraan, korkkia vähän auki ja siitä puristelemaan kaikki neste ulos, toimii ihan hyvin. Kestosuodatin on hyvä suodattamiseen.\nPost by Kisu » Thu 14 Jul 2016, 14:41\nNyt alko meinaan oikeesti pelottaan. Vakkaripaikan siemenet vaihtuneet hädin tuskin toimiviin, eikä tän toisenkaan puljun siemenet, joita nyt paniikissa menin ostamaan, hirveän stydeiltä tunnu. Kahden vuoden päivittäiskäyttö harteilla, eikä mitään tietoa miten tästä nyt olis tarkoitus selvitä. Pitääkö sitä nyt alkaa subua piikittämään?\nPost by zerk » Fri 15 Jul 2016, 03:24\nKisu wrote: Nyt alko meinaan oikeesti pelottaan. Vakkaripaikan siemenet vaihtuneet hädin tuskin toimiviin, eikä tän toisenkaan puljun siemenet, joita nyt paniikissa menin ostamaan, hirveän stydeiltä tunnu. Kahden vuoden päivittäiskäyttö harteilla, eikä mitään tietoa miten tästä nyt olis tarkoitus selvitä. Pitääkö sitä nyt alkaa subua piikittämään?\nSe on ihan normaalia, että välillä tulee heikompia eriä vastaan. Bupre voi tuntua todella heikolta kyllä sitten unikoiden jälkeen. Omalla kohdalla kävi vähän kylmät kun piti ottaa parin kuukauden putki unikoita; bupre ei pidä nyt edes terveenä. Pitäisi jostain hommata jemmaan bentsoja ja lyricaa, että saisi toleranssin ja annokset pudotettua takaisin alas. Siihen asti pitää vedellä siiduja sitten. Omankin paikan siidut on viime aikoina olleet todella heikkoja mikä ei ole kovin mukavaa. Pitäisi varmaan harkita kotien tilaamista pitkästä aikaa.\nPost by Kisu » Mon 18 Jul 2016, 01:40\nzerk wrote: Se on ihan normaalia, että välillä tulee heikompia eriä vastaan. Bupre voi tuntua todella heikolta kyllä sitten unikoiden jälkeen. Omalla kohdalla kävi vähän kylmät kun piti ottaa parin kuukauden putki unikoita; bupre ei pidä nyt edes terveenä. Pitäisi jostain hommata jemmaan bentsoja ja lyricaa, että saisi toleranssin ja annokset pudotettua takaisin alas. Siihen asti pitää vedellä siiduja sitten. Omankin paikan siidut on viime aikoina olleet todella heikkoja mikä ei ole kovin mukavaa. Pitäisi varmaan harkita kotien tilaamista pitkästä aikaa.\nSen yhden kerran kun buprea olen kokeillut, niin huomasin tosiaan miten laimea opioidi verrattuna oopiumiin se on, päihtymysmielessä ainakin. En vaan tuolloin ollut ehtinyt vielä kunnolla opaan koukkuuntua, niin nyt mietityttääkin miten hyvin toi subu pitäisi unikkotuotteista saatavia refloja loitolla. Tekisi vähän mieli ihan varmuuden varalta ostaa kasipallo tai pari pöytälaatikkoon odottamaan oikeasti pahaa päivää, niin sillähän sen sitten selvittäisi.\nPost by gaia » Mon 12 Sep 2016, 04:36\nKyllähän ne jemmassa on hyvä pitää. Eikä sitä piikittää tarvitse jos vain pitää refloja poissa. Vähän myöhäinen vastaus mutta ehkä joku muu hyötyy tästä. N. 1-1.5mg lainit vievät reflat jo varmasti pois jos toleranssi ei ole ihan mahdoton.\nPost by gaia » Mon 12 Sep 2016, 16:13\nMinnehän ovat muuten kadonneet unikonsiemenet kauppojen hyllyiltä? Muistan kun pari vuotta sitten vielä nitkuihin siemenistä teetä väsäilin, mutta tänään kun kävin kaikki isommat kaupat läpi, niin ainoa mitä löysin oli se 41g sisältävä lasipurkki. Ennen oli niitä isoja 510g purkkeja joka kaupassa, mutta nyt ei missään. Kävin jopa etnisissä kaupoissa kyselemässä mutta ei.\nEli kysymys kuuluukin: Onko näihin(kin) tullut jokin EU-direktiivi joka määrittää kuinka paljon saa vähittäistavaratalot myydä?\nPost by NatiHero » Fri 28 Oct 2016, 16:25\ngaia wrote: Minnehän ovat muuten kadonneet unikonsiemenet kauppojen hyllyiltä? Muistan kun pari vuotta sitten vielä nitkuihin siemenistä teetä väsäilin, mutta tänään kun kävin kaikki isommat kaupat läpi, niin ainoa mitä löysin oli se 41g sisältävä lasipurkki. Ennen oli niitä isoja 510g purkkeja joka kaupassa, mutta nyt ei missään. Kävin jopa etnisissä kaupoissa kyselemässä mutta ei.\nTuskin on mitään direktiiviä. Ei unikonsiemenet oikee oo nii yleisiä mausteita, että kannattaisi myydä puolen kilon purkkeja.\nLähdin katkolta pari pv aikasemmin, mutta oon irti subusta ja reflat ohi. Noh tänään söin puskallisen isoja kotia, mut näitä siemeniä haluisin ehdottomasti satunnaiskäyttöön. Varmaan poltettava oopium on parempi opiaatti, siemenlitkun jälkeen. Morfiini IV:nä on kyl hiton euforista, mut älyttömän lyhyt vaikutus. Pollee pitäs testata, kuha löytäs ja mielellää hyvää sellasta.\nEditoitu vähän vihjailua ja vinkkejä pois. -zerk\nJoined: Mon 07 Nov 2016, 19:29\nPost by Ärtsy » Tue 08 Nov 2016, 20:31\nNoniin, vihdoin pääsin itsekin tänne kirjoittelemaan. Lueskellut olen kyllä ketjua ja ottanut paljon oppia teistä Sitä en sitten tiedä onko se hyvä vai huono\nNo kuitenkin, tässä eräänä päivänä kävi niin, että menin kieli pitkällä hakemaan sitä luottotoimittajan pakettia automaatista. Ja jo haju paljasti, että kaikki ei oo kondiksessa. Ja niinhän siinä kävi, että se tavara oli ihan käyttökelvotonta, eikä siitä irronnut yhtikäs mitään -- paitsi hemmetin paha mieli ja hirrrrrrveet kitkut!\nPari vuotta tosiaan on noiden siementen kanssa tullut tolskattua, no, ehkä joku välipäivä ollut välissä työttömyyskorvauksia odotellessa\nEi mitään nimiä, lempinimiä, ei mitään viittauksia kauppoihin. Ei edes "laillisten" juttujen osalla. Myöskin kannattaa pysyä aiheessa ja miettiä viestin informaatiosisältöä varsinkin hautaholvi-osiossa. T. Mode\nViestiä editoitu hieman lisää. -zerk\nLast edited by Anonymous on Sat 12 Nov 2016, 09:03, edited 3 times in total.\nReason: Ei mitään nimiä, lempinimiä, viittauksia ym ym.\nPost by zerk » Sat 12 Nov 2016, 09:26\nEi. Isot purkit eivät vain mene kaupaksi. Jos joku muuten ihmettelee miksi kaupasta tai internetsistä ostetut siidut eivät sitten enää toimineetkaan, niin syynähän on siementen ns. höyrypesu. En tiedä mitä kaikkea tuolla haetaan (nätimpi tuote, tappaako bakteereja?) mutta samalla poistuu siementen pinnalta oopiumlateksin jämät. Käytännössä kaikki nykyään myytävät siemenet läpikäyvät nyt vastaavan käsittelyn.\nToimivan erän metsästys tulee tämän kaiken takia niin kalliiksi, että on oikein reippaasti edullisempaa hankkia vaikka buprenorfiinia, tramadolia tai kodeiinia. Helvetti oxykuositkin voi helposti tulla halvemmaksi tämän hit-or-miss paskan kanssa. Ainakin bupren, tramalin, panacodien ja oxyn kanssa tietää mitä saa kun kyseessä on apteekkitavara.\nJa sanotaan vielä kerran; UNIKKOTUOTTEIDEN REFLAT ON TODELLA INTENSIIVISET JA PITKÄT. Lainaus toisesta topicista;\nzerk wrote: Makaatko vessan lattialla itkemässä ja laattaat 10-20min välein sappinestettä ämpäriin äärimmäisen kivuliaiden vatsakramppien kera? Samalla siis kun kramppi tyhjentää nestettä perseestä? Ja olet siis vessan lattialla sikiöasennossa koska sulla ei ole energiaa liikkua sängyn ja vessan väliä koko ajan, tai ylipäätään energiaa päästä edes ylös sieltä? Ja sanomattakin on selvää, että mitään ei voi juoda tai syödä (ei edes vettä, nestehukka luokkaa vaarallinen) koska se tulee HETI ylös kera vatsakrampin.\nEi jaksa edes kirjoittaa luusäryistä, RLS:stä, unettomuudesta, ahdistuksesta, itsemurha-ajatuksista, selkäkivuista, hikoilusta, kylmästä, kuumasta ja sellasesta overall kivusta joka paikassa. Ja päänsärystä joka ei mene pois.\nTuosta saa edes jonkinlaisen kuvan kunnon unikkorefloista. Paitsi että jäi painottamatta luusärkyjen, alaselän ja päänsäryn hulluksi tekevä kipu, ja totaalinen kyvyttömyys nukkua edes minuuttia. Tämä ilo jatkuu siis viikkoja. Sellaista hauskaa on meikän unikkoreflat.\nPost by w » Mon 28 Nov 2016, 01:54\nToimivia siemeniä ei löydy enää suomalaisista kaupoista, unohtakaa koko touhu.\nPost by Sidney » Mon 28 Nov 2016, 13:41\nw wrote: Toimivia siemeniä ei löydy enää suomalaisista kaupoista, unohtakaa koko touhu.\nVai niin.. Oma tuttavapiiri kuitenkin kummasti löytää.\nMahdatko olla katkereoitunut, kun oma lähde on kuivunut?\nPost by zerk » Mon 28 Nov 2016, 14:27\nKyllä niitä aina välillä löytyy edelleenkin. Etsiminen tulee tosin kalliiksi kuten aikaisemmin totesin, eikä ole mielestäni kannattavaa - tulee oikeastaan halvemmaksi ostaa muita opioideja. Usein yhden lähteen löytyessä ilo kestää vain yhden erän ajan jonka jälkeen on taas täysin sattumanvaraista löytääkö toimivia siiduja vai ei.\nPost by Metku » Mon 28 Nov 2016, 18:32\nTein tuossa eräistä siemenistä vesierottelun yhtenä iltana, prosessi oli nopea ja siemeniä oli arviolta noin 250 mg, ehkä? En muista tarkalleen, mutta erotellun nesteen nauttimisen jälkeen meni muutama minuutti ja kävin unten maille, tai johonkin pumpulimaiseen pseudo-udeen. Alpratsolaami saattoi auttaa asiaa kyseessä, mutta opiaattimainen sedatiivisuus oli selvä. en menisi aliarvioimaan siemenien tehoa. Suurin osa Kotimaassa saatavilla olevista siemenistä ovat suoraan sanottuna suht' shittii - ellei sitten joku ole löytänyt jotain varmaa myymälää, joka myisi toimivia siemeniä. Kovan etsinnän jälkeen harmikseni ja osittain häpeäkseni myönnän etten ole sellaista löytänyt.\nHarvassa taitavat olal toimivat siemenet taitavat olla harvassa, mutta kuten sanonta menee, etsivä löytää, kai?\nPost by Kisu » Wed 30 Nov 2016, 03:53\nMitään varmaa paikkaa ei tosiaan ole olemassakaan, koska pelkästään jo senkin takia, että kyseessä on luonnosta suoraan saatava tavara on vaihtelu toimivuudessa väistämätöntä. Koska unikko vaatii kasvaakseen tietynlaiset ilmasto-olosuhteet joutuvat käytännössä kaikki vähän enemmän noita siemeniä kauppaavat firmat hommaamaan siemenensä useammasta eri lähteestä, kun siemeniä kerätään eri aikoihin eri puolilla maailmaa.\nEn kuitenkaan menisi välttämättä allekirjoittamaan zerkin väitettä siitä, että muut opioidit tulisivat välttämättä halvemmiksi. Tämän reilun kahden vuoden aikana kun olen oopiumia käyttänyt, en missään vaiheessa ole löytänyt opioidia, joka olisi tullut siemeniä edullisemmaksi vaihtoehdoksi vieroitusoireiden välttelyyn, olojen hakemisesta puhumattakaan kun toleranssi nyt on mitä on. Kaikkein heikkolaatuisemmatkaan siemenet (siis sellaiset, joista saa ooppelia huuhdottua edes vähäsen) eivät ole loppupeleissä kustantaneet sen enempää kuin itselleni saatavilla olevat halvimmat mahdolliset muut opparit.\nHalpa hinta on tietysti positiivinen puoli ainoastaan sellaiselle ihmiselle, joka käyttää sen verran harvoin ettei ole PAKKO vetää reflojen pelossa. Annokset alati kasvavat jatkuvassa käytössä ja alkuun edullinen hinta meinaa sitä, että toleranssi nousee lopulta ihan hävyttömän korkeaksi, koska kattovaikutus tästä aineesta puuttuu. Tämä meinaa ainakin omalla kohdalla sitä, että useimpia niistä muista opioideista on turha edes hommata vaikka miten halvalla saisi, kun ne eivät refloja helpota (esim. bupre on ihan yhtä tyhjän kanssa vaikka vetelisi kymmeniä milligrammoja.)\nParas oppari satunnaiskäyttöön, paskin mahdollinen koukussa olemiseen.\nPost by w » Wed 30 Nov 2016, 16:05\nNo tarkennetaan nyt vielä, että kyllä niitä joistain vähemmän tunnetuista lähteistä varmasti edelleen saa. Tämä oli samalla epäystävällinen varoitus teille reflapettereille, että ne loputkin lähteet saattavat joskus kuivua ja siihen kannattaisi alkaa varautua pienentämällä annoksia pikkuhiljaa ja jopa yrittämällä habitista eroon.\nMutta pitäkää hauskaa niin kauan kuin sitä vielä kestää. Toivon vain, että kukaan ei saisi niitä helvetillisiä refloja väärään aikaan kun posti yhtenä päivänä tuokin toimimattomia siemeniä, ja seuraava päivänä pitäisi olla skarppina töissä tai vastaavaa. Jos teistä siis kukaan töissä käy. Reflat ovat pitkät ja erittäin vittumaiset silti, miedotkin.\nmode edit -zerk\nPost by Kisu » Thu 01 Dec 2016, 22:27\n^Olet täysin oikeassa siinä, että ennen pitkää tulee väistämättä eteen se tilanne, kun riittävän/ollenkaan toimivia siemeniä ei olekaan saatavilla syystä tai toisesta. Sitä en ainakaan minä lähde missään tapauksessa kieltämään, koska kokemusta on. Väite, että toimivia siemeniä ei enää Suomesta löydy vaan on yksinkertaisesti täyttä potaskaa. Välillä on tietenkin kausia kun mistään ei tunnu irtoavan kunnollista tavaraa, mutta painotus tässä nimenomaan sanalla "kausia".\nSekin pitää täysin paikkansa, että syödyn/juodun oopiumin refloja ei toivoisi edes pahimmalle vihamiehelleen, niin pitkät ja rankat ne ovat. Olenkin itse elokuusta lähtien himmaillut päiväannosta alemmas, kun loppukesästä sai palamaan monta kiloa siementä päivässä ilman mitään muuta vaikutusta kuin reflojen siirtäminen. Suosittelen lämpimästi muillekin oopiuminarkkareille kunnon vähennysprojektin aloittamista. Mielellään heti paikalla, sitä vaikeampaa se tulee olemaan mitä pidempään aloittamista lykkää, nimimerkillä Kokemusta on. Toki vähentäminen kannattaa aina vaikka käyttämäsi aine olisikin jokin muu, mutta nimenomaan tämän otsikon mukaisen tropin ongelmana oleva laatuvaihtelu tekee riippuvuuden tiukasta hallinnasta ensiarvoisen tärkeää. Lopettaakin saa, ehdottomasti, mutta itselleni aika utopiaa olisi tuollainen tavoite. Oopiumi lääkitsee oivallisesti autismiani, ahdistustani kuin myös mutismiani, mutta yhdestäkään noista se ei minua paranna. Kokonaan lopettaminen toisi siis ahdistuksen jälleen pintaan, kahta kauheampana ainakin reflojen ajaksi ja voisipa tuo puhekykykin kaikota. Korvaushoito metadonin muodossa jatkaa kuitenkin muhimistaan aivoissa yhtenä vaihtoehtona, jolla on omat hyvät ja huonot puolensa.\nMetku wrote: Tein tuossa eräistä siemenistä vesierottelun yhtenä iltana, prosessi oli nopea ja siemeniä oli arviolta noin 250 mg, ehkä? En muista tarkalleen, mutta erotellun nesteen nauttimisen jälkeen meni muutama minuutti ja kävin unten maille, tai johonkin pumpulimaiseen pseudo-udeen. Alpratsolaami saattoi auttaa asiaa kyseessä, mutta opiaattimainen sedatiivisuus oli selvä. en menisi aliarvioimaan siemenien tehoa.\nEhkä meillä on toisistaan poikkeava käsitys siitä, mitä "muutama minuutti" tarkoittaa. Mikäli se kuitenkin on aika lailla sama, väittäisin että alpratsolaami todellakin auttoi, lievästi ilmaistuna, tuossa kokemuksessasi. Olet ehdottoman oikeassa, kun kehotat olemaan aliarvioimatta siementen tehoa, mutta osin siihen liittyenkin on minun pakko muistuttaa, että vartissa unikonsiemenjuoman nauttimisesta ei vielä tunne minkäänlaisia vaikutuksia ja tunnin kuluttua juomisesta ei millään pysty vielä sanomaan, kuinka vahvan vaikutuksen nautittu annos tuleekaan lopulta tuottamaan. Oman kokemukseni mukaan isompikaan annos ei tunnu missään vielä puoli tuntia nauttimisesta ja pienempi (sellainen, joka juuri ja juuri riittää reflojen taltuttamiseen) annos on noussut lopulliseen huippuunsa vasta 2.5 - 3 tunnin kuluttua juomisesta. Tästä syntyy helposti vaaran paikka, kun kokematon unikkoilija tulee hätäiseksi ja ottaa jo tunnin päästä lisää juomaa, kuvitellen alkuannoksen olleen riittämätön. Överithän siitä sitten tuppaa seuraamaan.\nPost by Petri6 » Thu 01 Dec 2016, 22:45\nKisu wrote: Halpa hinta on tietysti positiivinen puoli ainoastaan sellaiselle ihmiselle, joka käyttää sen verran harvoin ettei ole PAKKO vetää reflojen pelossa. Annokset alati kasvavat jatkuvassa käytössä ja alkuun edullinen hinta meinaa sitä, että toleranssi nousee lopulta ihan hävyttömän korkeaksi, koska kattovaikutus tästä aineesta puuttuu. Tämä meinaa ainakin omalla kohdalla sitä, että useimpia niistä muista opioideista on turha edes hommata vaikka miten halvalla saisi, kun ne eivät refloja helpota (esim. bupre on ihan yhtä tyhjän kanssa vaikka vetelisi kymmeniä milligrammoja.)\nTuo nyt on kyllä rankkaa liioittelua, viidessa kilossakin siemeniä on aivan parhaimmillaankin vaan noin gramman verran morfiinia ja tyypillisesti paljon vähemmän. Se on vielä sellainen annos oraalisesti, että useamman kymmenen milligramman bupreannoksen pitäisi kevyesti poistaa ne reflat tai ainakin helpottaa niitä melkoisesti, itse asiassa siihen riittäisi ihan yksi 8 milligramman tablettikin nasaalisesti käytettynä. Mihinkään aineen himon poistamiseen tai kikseihin se ei tietystikään riitä (kuten ei mikään annos buprea), mutta fyysiset reflat sen kyllä pitäisi vetää minimiin. Täysin toinen asia sitten tietysti on, että jos sitä buprea liian aikaisessa vaiheessa ottaa, niin silloin varmasti onnistuukin jopa pahentamaan niitä viekkareita.\nPost by Kisu » Fri 02 Dec 2016, 01:14\nPetri6 wrote: Tuo nyt on kyllä rankkaa liioittelua, viidessa kilossakin siemeniä on aivan parhaimmillaankin vaan noin gramman verran morfiinia ja tyypillisesti paljon vähemmän. Se on vielä sellainen annos oraalisesti, että useamman kymmenen milligramman bupreannoksen pitäisi kevyesti poistaa ne reflat tai ainakin helpottaa niitä melkoisesti, itse asiassa siihen riittäisi ihan yksi 8 milligramman tablettikin nasaalisesti käytettynä. Mihinkään aineen himon poistamiseen tai kikseihin se ei tietystikään riitä (kuten ei mikään annos buprea), mutta fyysiset reflat sen kyllä pitäisi vetää minimiin. Täysin toinen asia sitten tietysti on, että jos sitä buprea liian aikaisessa vaiheessa ottaa, niin silloin varmasti onnistuukin jopa pahentamaan niitä viekkareita.\nOlet oikeassa siinä, että tulin liioitelleeksi sanoessani bupren olevan "yhtä tyhjän kanssa", mutta totta toinen puoli. Voi pitääkin paikkansa, ettei morfiinia ole mitenkään älytöntä määrää, ainakaan tavanomaisissa siemenissä (lähdettä antamillesi luvuille?), mutta oopiumi =/= morfiini. Morfiini muodostaa toki isoimman yksittäisen alkaloidin oopiumisotkussa, mutta jokainen opaa ottanut tietää vaikutuksen olevan hyvin erilaisen puhtaaseen morkkuun verrattuna. Viimeistään vieroittautumisvaiheessa tämä tulee tuskallisen selväksi. En pysty mutuilua parempaan, mutta ounastelen oopiumin silkan alkaloidimäärän vaikuttavan siihen miksi bupren kaltainen osittaisagonisti ei tunnu purevan refloihin. Kuten sanoin, liioittelin tosiaan aiemmassa viestissäni jonkin verran, johtuen varmaan vitutuksesta kun maksoin itseni kirjaimellisesti kipeäksi. Olin jo useamman kuukauden ajan vähennellyt siemenjuoman päiväannosta ja tiukan paikan tullessa sorruin ostamaan muutaman buprea sisältävän kipulaastarin, ajatellen niiden ajavan asiansa laskeneen tolen myötä. Pätkin laastarit osiin ja liuottelin palasia kielen alla ja huulessa, vaihtaen palasen aina muutaman tunnin välein uuteen. About vuorokauden sisään olin käynyt läpi 30mg:n edestä laastaria, jos hyötysuhde on suun limakalvoilta se n. kolmasosa IV-hyötysuhteesta tekisi tuo aika lailla sen 10mg buprea veressä. Toki laastareista ei välttämättä ehtinyt ihan kaikkea buprea tuossa kolmessa tunnissa imeytymään, mutta koska lippulappujen toinen käyttökerta myöhemmin oli nimenomaan tuo kirjoittamani "yhtä tyhjän kanssa", uskaltaisin väittää lopullisen veressä virtaavan bupremäärän olleen aika lähellä IV-käytetyn kasipallon vastaavaa. Se tosiaan toimi jollakin tavalla (koin eräässä vaiheessa jopa voimakasta pahoinvointia, selvä merkki opioidin pelittämisestä), mutta kaukana oltiin "minimiin vedetyistä refloista". Kylmänväreisiin se tepsi sen verran, että en niitä sisätiloissa enää tietyn bupremäärän jälkeen kokenut, mutta heti ulos savukkeelle siirryttäessä alkoivat väristykset kulkea selkärankaa pitkin. Jos palelu helpottikin hieman, niin lämpöaalloille ja hikoilulle bupre ei tehnyt sitäkään vähää. Syöminen onnistui ruokahalun puolesta, mutta aiheutti huomattavia vatsanväänteitä ja -äänteitä. Silmällistäkään en nukkunut sen kahden ja puolen vuorokauden aikana, eikä tarvinne edes erikseen sanoa, että henkisen puolen viekkareille ei bupre tehnyt yhtikäs mitään.\nKuitenkin, tramadoli vei ainakin vuosi sitten reflat kokonaan 1 gramman annoksella ja loperamidia olin viikkoa tuota buprea aiemmin joutunut käyttämään yhden illan verran. Sen kanssa huomasi erittäin tuntuvalla tavalla toleranssin pienentymisen, tavanomainen annokseni 200mg toi ihan olojakin (toki loperamidille tyypillisesti lähinnä fyysisellä puolella.) Tuo iski käsivarret ihan spagetiksi ja hävitti niin fyysiset kuin henkisetkin reflat täydellisesti. En näe mitään syytä valita tästä lähin buprea reflahelpotukseksi, kun tramadoli ja loperamidi ovat molemmat joka suhteessa ylivoimaisia (noh, joka suhteessa paitsi ehkä terveellisyydessä, mutta refloissa potentiaaliset kouristuskohtaukset ja sydänongelmat eivät valitettavasti yksinkertaisesti toimi riittävänä pelotteena olla käyttämättä.)\nPost by Petri6 » Mon 05 Dec 2016, 17:05\nNo niin, tuossahan se ongelman ydin sitten oli. Paha mennä sanomaan, että kuinka paljon enemmän Norspania joutuu laittamaan kielen alle verrattuna tablettimuodossa olevaan, mutta melkein väittäisin, että suoraan saa tiputtaa ainakin kolmanneksen pois. Muutenkin vaikuttaisi siltä, että jotain on mennyt pahasti pieleen, jos gramma tramadolia auttaa paremmin kuin kymmeniä milligrammoja sublinguaalista buprea, sillä itse pärjäisin tramadolilla ehkä jollain 300 mg/vrk ja mulla ei sentään mene buprea normaalisti kun se pari milligrammaa nasaalisesti vuorokaudessa.\nTossa yksi lähde sille morfiinimäärälle unikonsiemenissä: https://www.ncbi.nlm.nih.gov/pubmed/8871378 Vertasin tota pariin muuhun googlen hakutulokseen termeillä: poppy seed alkaloid content ja otin lukeman sieltä suht yläpäästä, eli todellisuudessa keskimääräinen viidestä kilosta saatava määrä on reilusti siellä gramman alapuolella.\nPost by Rolanderos » Sat 17 Dec 2016, 12:25\nIhmettelen tosiaan, miten tästä ei ole enemmän juttua. Siis tämähän on aivan jäätävän hyvä opiaatti. Hinta/laatusuhteeltaan ehdottomasti parasta, mitä voi suomesta saada.\nToimii helposti 12h ja seuraavana päivänäkin edelleen simmut ihan nuppineiloina ja kusilukkoa / hidasta aineenvaihduntaa voi esiintyä\n250g dose hyviä siemeniä vastaa arviolta 30mg konttia(oraalisesti), puhumattakaan hinnasta.. mistä päästäänkin tämän addiktiopotenttiaaliin.\nReflat ihan kauheat, kuten täällä onkin mainittu jo muutaman viikon päivittäisellä käytöllä.. vuosien rivojen päivittäisin käytön lopettaminen seinään oli helpompaa, joten watch out!\nJa tosiaan varokaa näiden kanssa! Saattaa kestää yli tuntikin, että nousee ja sitten redosettaa ja same old story is told.\nEkalla kerralla nappasin muistaakseni 350g ja heti kun alkoi nousemaan niin sama satsi uudestaan. Oksentelin pari tuntia pää pytyssä, eikä ei kyllä uskaltanu nukkumaan mennä.\nSekoitan nämä aina greippimehuun ja lisään ennen ravistelua sitruunatiivistettä. Hanasta jääkylmää vettä ja sitten vielä pakkaseen toviksi, sitten simmut sekaan.\nSitä tosiaan olen miettinyt, miten tämä voi vaikuttaa näinkin kauan ? :think:\nPost by w » Sat 07 Jan 2017, 15:40\nRolanderos wrote: Sitä tosiaan olen miettinyt, miten tämä voi vaikuttaa näinkin kauan ? :think:\nSiementen pinnassa (ja unikon siemenkodassa sekä maitiaisnesteessä ylipäätään) on kymmeniä eri alkaloideja, joista suurimmat pitoisuudet taisivat olla morfiinilla, kodeiinilla ja tebaiinilla. Loppuja en nyt muista, mutta ne saa tiedonjanoinen kaivettua internetin syövereistä. Esimerkiksi tuon tebaiinin puoliintumisaika on todella pitkä, ja vastaavanlaisia psykoaktiivisia pitkän puoliintumisajan omaavia alkaloideja on koko kasvi täynnä. Näistä johtuu ne mukavan pitkät vaikutukset, ja vittumaisen pitkät reflat. Teoriassa tähän tavaraan koukahtaminen tarkoittaa ~50 eri alkaloidiin koukahtamista. Reflat ovat sitten sen mukaiset.\nPost by Tohtori » Fri 17 Feb 2017, 01:44\n460g grammaisesta paketista kokemuksia? Pienemmällä annoksellakin tuntui ainakin pupillit vähän jo muuttuvan. Rouskii menemään ihan sellaisenaankin, maku hyvä. Imeytyminen suusta kaiketi vielä parempaa kuin suolistosta. Blenderiin sopivat kanssa smoothien kanssa niin tulee päivän ruoatkin samalla, eikä mene mitään hukkaan.\nOnko tästä teestä mitään speedball yhdistelmä kokemuksia?\nPost by zerk » Fri 17 Feb 2017, 01:56\n^ Tähän väliin ilmoitan sitten siitä, että alan vetämään tiukkaa linjaa kaikkien "toimiiko xxx merkkiset/xxx purkeissa tulevat siemenet" tyylisten viestien kanssa.\nPost by Sidney » Fri 17 Feb 2017, 10:51\nJoo, asiaa. Mielestäni mitään myyjän tai pakkauksen tunnistettavuuteen liittyvää informaatiota ei pitäisi sallia kirjoitettavan. Ei edes pakkauskokoa tai painoa.\nEn ole tätäkään ottanut enää aikapäiviin, mutta aikoinaan tuli muutamia kertoja komboteltuakin. Lähinnä amfetamiinin, mutta myös kokaiinin ja LSD:n kanssa. Kaikkien noiden kaveriksi sopi mainiosti.\nSilti unikkotuotteiden suhteen pitää mielestäni olla erityisen varovainen, täytyy tuntea nauttimasi siemenerän vahvuus ja kiinnittää huomiota ettei piristeiden tuomassa itsevarmuustilassa tule vedettyä liikaa uninkonsiemenlitkua.\nItse en koskaan ole ollut riippuvainen tästä, mutta muutama kaveri koukahti aika pahasti. Unikkokoukusta irtipyristelyn sivustaseuraaminen ei ole ollut hääviä katsottavaa. Kannattaa todellakin pitää addiktiopotentiaali mielessä ja ottaa varoitukset vakavasti.\nPost by zerk » Fri 17 Feb 2017, 14:32\nSpeedballien kanssa kannattaa sitten pitää mielessä tän kaman pitkä kesto. Moni speedballien aiheuttamista kuolema johtuu siitä, että stimulantin vaikutus loppuu ennen opioidin vaikutusta ja tuloksena on opioidiöverit.


Mobiilimaksu - Elisa ja Saunalahti asiakaspalvelu\nAsiakaspalvelu › Puhelinliittymät › Mobiilimaksu\nVoit ostaa liittymälläsi palveluita ja sovelluksia eri maksutavoilla. Palvelu voi olla esimerkiksi äänestykseen osallistuminen tekstiviestitse, yritys- tai palvelunumeroon soittaminen tai sovelluksen osto sovelluskaupasta. Tässä ohjeessa kerromme lisää erilaisista maksutavoista. Tietoa löydät myös osoitteesta elisa.fi/mobiilimaksu.\nVoit tehdä selvityspyynnön Elisalle, jos laskullasi on veloitettu mobiilimaksuveloituksia tai soittoja palvelunumeroihin, joissa on epäselvyyttä. Selvitykseen tarvitset tiedot veloituksista, jotka löytyvät laskultasi. Laskut näet OmaElisassa.\nMobiilimaksulla voit ostaa ja maksaa tuotteita ja palveluita mobiililaitteilla ilman erillistä tunnistautumista. Oston yhteydessä hyväksyt maksutapahtuman palveluntarjoajan nettisivustolla tai sovelluksessa ja ostokset veloitetaan puhe- tai mobiililaajakaistaliittymäsi laskulla.\nMikäli haluat esimerkiksi ostaa selailemastasi verkkolehdestä näköisversion, voit tehdä ostoksen siten, että palvelu veloitetaan puhe- tai mobiililaajakaistaliittymäsi laskulla. Palveluntarjoaja tunnistaa käytössäsi olevan liittymän ja palvelu veloitetaan liittymäsi laskulla. Vaikka tunnistus tehdään automaattisesti, tulee jokainen ostos silti hyväksyä erikseen. Kertaostos voit maksimissaan olla 50 euroa. Kertaostoksen 50 euron rajaa ei voi nostaa.\nLaskulla mobiilimaksujen veloitukset löytyvät otsikon Ostot Verkkopalveluista alta.\nEsimerkkejä palveluista, joita voit maksaa mobiililaajakaista- tai matkapuhelinliittymäsi laskulla:\nSanoma- ja aikakauslehtien näköisversiot\nTelevisiosarjojen katseluoikeudet netissä\nMatkapuhelimeen ladatun sovelluksen kautta tehdyt ostot (taksin tilaus jne.)\nIn-app ostot (esim. sähköisten kirjojen lukusovelluksessa tehtävät kirjaostot)\nMuut maksulliset sisällöt (ruokareseptit, artikkelit ym.)\nPuhelimen sovelluskaupasta ostetut sovellukset ja pelit\nLiittymällä tehtäviä ostoja voit rajoittaa käytön estoilla. Tekstiviestiestot rajoittavat myös palveluntarjoajan nettisivustolla tai sovelluksessa tehtäviä ostoja. Estoja pääset muokkaamaan maksutta OmaElisassa. Tarkemman ohjeen estojen muokkaukseen löydät täältä.\nHuomioithan, että jos liittymäsi internet-yhteyttä käytetään usealla eri laitteella, voivat kaikki käyttäjät tehdä mobiilimaksuja ja ne laskutetaan käytettävän liittymän laskulla. Mikäli samalla liittymällä on useita eri käyttäjiä, suosittelemme tutustumaan liittymän käytön estoihin ja lisäämään liittymälle tarvittavat estot.\nLisätietoja löydät operaattoreiden yhteiseltä sivulla mobiilimaksuinfo.fi.\nLaskultasi löydät tiedot mobiilimaksun palveluntarjoajasta, ostoajankohdasta sekä hintatiedot. Voit tehdä selvityspyynnön Elisalle, jos laskullasi on veloitettu mobiilimaksuveloituksia, joissa on epäselvyyttä. Tällaisia tilanteita ovat esimerkiksi:\nyllättävän suuri laskun loppusumma (lasku sisältää mobiilimaksuja) tai\net ole saanut mobiilimaksulla maksamiasi, laskulla veloitettuja palveluita\nSelvityspyynnön voit lähettää mobiilimaksun selvityspyyntölomakkeella. Pyyntöön tarvittavat tiedot veloituksesta löytyvät laskuerittelystä, jonka löydät OmaElisan laskut-sivulta.\nJos sinulla on muuta kysyttävää tilatusta palvelusta tai ostosta, ole suoraan yhteydessä kyseiseen palveluntarjoajaan. Elisa ei pysty ottamaan kantaa kolmannen osapuolen tarjoaman maksullisen palvelun veloituksiin.\nKatso yleisimpien palveluntarjoajien yhteystiedot >\nLukuisat palveluntarjoajat tarjoavat palvelutekstiviestejä, joilla voi tilata puhelimeensa erilaisia palveluita. Palvelut voivat olla esimerkiksi pelejä ja erilaisia kilpailuja sekä äänestyksiä. Tilauksen voi tehdä joko kerta- tai kestotilauksena (äänestykset eivät ole kestotilauksia). Kestotilauspalveluiden aktivoiminen vaatii pääsääntöisesti palveluun rekisteröitymisen. Rekisteröitymisen voi tehdä joko palveluntarjoajan internetsivuilla tai omalla henkilökohtaisessa käytössä olevalla puhelimella.\nJos liittymälläsi on tilattu palvelunumerosta maksullisia palveluja, esim. pelejä ja liittymä on lapsen tai muun perheenjäsenen käytössä, kannattaa sopia maksullisten palveluiden käytöstä jatkoa ajatellen. Voit myös estää palvelunumeroiden tai -viestien käytön liittymästä.\nEstoja muokkaat maksutta OmaElisassa, katso ohjeet >\nJos sinulla on kysyttävää palveluista, ole suoraan yhteydessä kyseiseen palveluntarjoajaan. Elisa ei pysty ottamaan kantaa kolmannen osapuolen tarjoaman maksullisen palvelun veloituksiin.\nKatso palveluntarjoajien yhteystiedot >\nMiten sopimus palveluntarjoajan kanssa on syntynyt?\nSopimus syntyy kyseisen palvelun osalta asiakkaan ja palveluntarjoajan välille, kun palveluntarjoajalta tilataan palveluja matkapuhelimen välityksellä. Vaikka palvelua voidaan käyttää matkapuhelinliittymällä ja palvelun laskutus tapahtuu operaattorin kautta, ei operaattori ole kyseisen tilaussopimuksen osapuoli. Liittymällä käytetyt palvelut eivät ole Elisan tarjoamia palveluita, joten Elisa ei ole vastuussa palvelun hinnoittelusta tai markkinoinnista. Lähtökohtaisesti asiakas on vastuussa koko kertyneen laskun määrästä.\nRekisteröityminen edellyttää, että oma matkapuhelinnumero syötetään joko palveluntarjoajan internetsivuilla tarkoitukseen varattuun kenttään tai omalla matkapuhelimella tilataan palvelu kestotilauksella. Palveluntarjoaja lähettää matkapuhelinnumeron syöttämisen tai tilauksen jälkeen puhelimeen kutsuviestin, jossa on mukana aktivointikoodi. Rekisteröitymistä ei tapahdu, jos palveluntarjoajalta tekstiviestinä saatua aktivointikoodia ei syötetä palveluntarjoajan internetsivuilla tai lähetetä sitä omalla puhelimella kutsuviestissä olevaan numeroon.\nKestotilauspalveluihin rekisteröitymistä ei voi tehdä vahingossa tai toisen henkilön puolesta. Rekisteröityminen vaatii aina, että palveluntarjoajan nettisivuille syötetty puhelinnumero on sen henkilön käytössä, joka näppäilee puhelinnumeron sille varattuun kenttään ja painaa lähetä-näppäintä. Kutsuviesti aktivointikoodeineen tulee aina siihen matkapuhelinnumeroon, joka on näppäilty palveluntarjoajan sivuilla.\nMiten lopetan kestotilauspalvelun?\nVoit halutessasi lisätä liittymälle palvelutekstiviestien eston OmaElisassa.\nHuomioi kuitenkin, että kestotilauksen jälkeen OmaElisassa kytketty esto ei lopeta kestotilausta palveluntarjoajalta. Jos esto myöhemmin poistetaan liittymältä ja kestotilaus on edelleen voimassa, alkaa palvelutekstiviestien tulo ja laskutus uudelleen.\nSuosittelemme, että kestotilaus irtisanotaan palveluntarjoajan kautta. Mahdollisissa lisäkysymyksissä sinua auttaa palveluntarjoaja.\nKatso lista palveluntarjoajista >\nPalveluntarjoajien (palveluviestit, SMS) yhteystietoja\nAlla olevaan taulukkoon on listattu yleisimpiä palvelunumeroita, niiden palveluntarjoaja ja yhteystiedot.\nJos etsimääsi palvelunumeroa/lyhytnumeroa ei löydy listauksesta, toimi näin:\nKlikkaa Traficomin lyhytsanomapalvelunumeroiden (SMS) hakuun.\nLaita palvelunumero/lyhytnumero kumpaankin Myönnetyt lyhytsanomapalvelunumerot numeroväli-kenttään ja klikkaa Hae.\nKun olet saanut selville palveluntarjoajan, löydät sen yhteystiedot esimerkiksi googlaamalla palveluntarjoajan yritystiedot.\nPalveluntarjoaja ja yhteystiedot\nLink Mobility A\nPuh. +358 10 440 1000\nHSL Helsinkin seudun liikenne\nPuh. 010 320 1431\nPuh. 020 764 1690\nPalvelunumerot voivat olla valtakunnallisia, telealuekohtaisia tai teleyrityskohtaisia. Palvelunumeroihin ei yleensä voi soittaa ulkomailta.\nLaskullani on veloituksia palvelunumeroista, mistä saan lisätietoa?\nPalveluntarjoajan nimi selviää puhelinlaskun erittelystä. Laskun tiedot ja erittelyn löydät OmaElisasta.\nEpäselvissä tapauksissa palveluntarjoajan tiedot voidaan selvittää palvelunumeron perusteella. Osoitteesta suomenpalvelunumerot.fi saat tietoa palvelunumeroista palveluntarjoajan nimen tai numeron perusteella. Huom. kirjoittassasi puhelinpalvelunumeroa hakukenttään, älä käytä välilyöntiä tai -viivaa, vaan kirjoita numero yhteen esim. 060012345.\nVoit tehdä selvityspyynnön myös Elisalle, jos laskullasi on veloitettu soittoja palvelunumeroihin, joissa on epäselvyyttä.\nEstoja muokkaat maksutta OmaElisassa. Katso ohjeet >\nLue lisää Traficomin sivuilta: Mitä ovat palvelunumerot?\nOstot Google Play -kaupasta\nGoogle Play on sovelluskauppa, joka on käytettävissä Android-laitteissa. Kun käytössäsi on Elisan tai Elisan Saunalahti -puhelinliittymä, voit maksaa Google Play -kaupassa tekemäsi ostokset puhelinlaskullasi tai Saunalahti Prepaid -liittymän saldolla.\nEnsimmäisellä ostokerralla puhelimessasi tulee olla käytössä mobiilidata ja sinun tulee määritellä maksutavaksi operaattorilaskutus joko Google Playn asetuksista tai oston yhteydessä. Käyttöönoton jälkeen voit maksaa myös WLAN-yhteyttä käyttäen.\nOstaminen onnistuu näin:\nAvaa puhelimellasi Google Play -kauppa.\nValitse haluamasi maksullinen sovellus/peli/muu osto ja paina sovelluksen hintaa.\nPaina avautuvassa näkymässä Lisää maksutapa (tai klikkaa nykyistä maksutapaa) ja valitse Käytä operaattorin Elisa laskutusta. Seuraa näytön ohjeita.\nVahvista ostoksesi. Oston yhteydessä kysytään Google-tunnuksesi salasana. Voit valita, kysytäänkö salasanaa jokaisen oston kohdalla, 30 minuutin välein vai ei ollenkaan. Mitä useammin salasanaa kysytään, sitä turvallisempaa ostaminen on. Salasanaa kysytään aina alle 12-vuotiaille suunnattujen sovellusten kohdalla, ellei salasanan kysymistä ole erikseen otettu pois käytöstä. Joissakin laitteissa ostoksen voi hyväksyä salasanan sijaan sormenjäljellä.\nVahvistaminen käynnistää sovelluksen lataamisen laitteeseesi.\nSaat kaikista ostoksista tilausvahvistuksen Google-tilisi sähköpostiosoitteeseen.\nVeloitus näkyy automaattisesti liittymäsi laskulla.\nJos haluat määritellä maksutavan ennen sovelluksen ostoa, voit tehdä sen Google Play -kaupassa valitsemalla Valikko > Maksutavat > Lisää maksutapa > Käytä operaattorin Elisa laskutusta. Maksutavan lisäämisen jälkeen voit siirtyä valitsemaan sovelluksen jonka haluat ostaa, ja lisätty maksutapa näytetään oston yhteydessä.\nVoit tehdä Google Play -kaupan ostoja liittymäkohtaisesti kuukaudessa 300 € edestä ja kertaostoksena maksimissaan 50 € arvosta. Kertaostoksen 50 euron rajaa ei voi nostaa.\nLue Google Playn lapsille sopivista ominaisuuksista Vanhempien Google Play -oppaasta >\nKatso maksutavan käyttöönotto videolta!\nMiten Google Play -kaupan osto näkyy puhelinlaskullani?\nOsto näkyvät puhelinlaskussa rivillä Ostot verkkopalveluista. Tarkemmat tiedot ostoista näkyvät laskun loppuosassa. Elisan laskusi löydät OmaElisasta – klikkaa OmaElisaan!\nMistä voin tarkistaa mitä sovelluksia olen ostanut?\nVoit tarkistaa ostosi ja tilaushistoriasi milloin tahansa Google Play -sovelluskaupassa (Valikko - Tili - Tilaushistoria) tai tietokoneella osoitteessa play.google.com.\nLue lisää Google Playn ohjeista >\nVoit perua tilauksen kahden tunnin sisällä ostoksestasi (koskee vain sovelluksia). Perumisen yhteydessä ostamasi sovellus poistetaan laitteestasi ja veloitus poistetaan puhelinlaskultasi. Huomioithan, että voit tehdä perumisen vain kerran sovellusta kohden. Jos ostat saman tuotteen myöhemmin uudelleen, et voi enää palauttaa sitä.\nNäin perut ostoksen puhelimellasi Google Play -sovelluskaupassa:\nAvaa valikko vasemmasta yläkulmasta.\nValitse Omat sovellukset ja pelit ja sieltä Asennettu-välilehti.\nEtsi ostamasi tuote ja klikkaa sen tiedoissa näkyvää Hyvitys-näppäintä.\nVoit tarkistaa ostohistoriasi ja tehdä perumisen myös tietokoneella osoitteessa play.google.com.\nOstosten maksaminen puhelinlaskulla ei onnistu, mitä teen?\nOstoja voi maksaa liittymän laskulla, kun teet ostoja Google Play -kaupasta Elisan tai Elisan Saunalahti puhelinliittymällä. Jos maksu ei onnistu, syynä voi olla esimerkiksi:\nLaitteesi ei sovellu operaattoriostamiseen\nRekisteröityminen Google-tilille puuttuu\nGoogle-tiliin on liitetty aiemmin joku muu maksutapa (esimerkiksi luottokortin tiedot) ja se on edelleen valittuna oletusmaksutavaksi\nLiittymällä on estoja palvelutekstiviesteille (tämän voit tarkistaa OmaElisasta)\nLiittymäkohtainen käyttöraja (300 € kuukaudessa tai yksittäinen osto 50 €) on ylitetty\nJos sinulle ei näytetä operaattorilaskutusta maksutavoissa, muista seuraavat asiat:\nOperaattorilaskutus toimii vain Google Play Kauppa ‑sovelluksessa. Maksutapaa ei voi käyttää Google Play ‑verkkosivustolla tietokoneella tai mobiiliselaimella.\nJos käytät kahden SIM-kortin laitetta, laita kortti ensimmäiseen paikkaan ja jätä toinen paikka tyhjäksi.\nJos osto ei onnistu ja syynä ei ole mikään yllä mainituista, ota yhteys asiakaspalveluumme.\nHaluan estää Google Play -kaupan ostot puhelinlaskulla\nOstojen tekeminen Google Play -kaupassa voidaan estää palvelutekstiviestien estoilla (ajanviete-, asiointi- tai hyötyesto). Suosittelemme aina tarkistamaan alaikäisten lasten liittymien estot OmaElisasta.\nEstoja pääset muokkaamaan maksutta OmaElisassa. Toimi näin:\nKlikkaa OmaElisaan tästä >\nValitse estoluokaksi Ajanviete-esto (P3), Asiointiesto (P2) tai Hyötyesto (P1 vahvin esto).\nMuutokset tekstiviestiestoihin päivittyvät neljä kertaa päivässä (noin klo 01, 07, 13 ja 19 jälkeen).\nHaluan hyvitystä ostostani tai reklamoida ostoksesta\nVoit tehdä reklamaation sivulta play.google.com. Toimi näin:\nKirjaudu sivulle samalla Google-tunnuksellasi, jonka ostoksesta reklamoidaan.\nValitse sivun oikeasta yläkulmasta ratas-symbolin alla olevasta valikosta Oma tili, jonka alaosassa näet tilaushistoriasi.\nValitse halutun ohjelman kohdalla Ilmoita ongelmasta (voit valita kohdan rivin lopussa olevalla napilla).\nValitse reklamoinnin syy ja täytä pyydetyt tiedot.\nGoogle käsittelee reklamoinnin ja vastaa sinulle sähköpostitse.\nLisätietoa hyvityskäytännöistä löydät Googlen Playn ohjeista >\nWindows-kauppa on sovelluskauppa, joka on käytettävissä tietokoneilla ja tableteilla, joissa on käyttöjärjestelmänä Windows 10 tai uudempi.\nUsein kysytyt kysymykset Windows-kaupasta ja ostamisesta liittymän laskulle\nWindows-kaupassa sovellusostot onnistuvat Elisan tai Elisan Saunalahti puhe- tai mobiililaajakaistaliittymällä, jossa ei ole tekstiviestiestoja palvelunumeroihin.\nWindows-kaupan käyttäminen edellyttää rekisteröitymisen Microsoft-tilille.\nMiten ostan sovelluksia?\nElisan ja Elisan Saunalahti-liittymäasiakkaat voivat maksaa Windows-kaupasta ostettuja sovelluksia ja pelejä matkapuhelinlaskulla. Ostaminen onnistuu näin:\nKäynnistä vain Windows-kauppa sovellus laitteessasi ja valitse haluamasi maksullinen sovellus/peli.\nWindows-kauppa pyytää Microsoft-tilin salasanasi.\nPaina Osta-nappia ja vahvista ostoksesi. Windows-kaupassa rekisteröityminen vahvistetaan ensioston yhteydessä erillisellä PIN-koodilla, joka lähetetään antamaasi puhelinnumeroon.\nValitse maksutavaksi matkapuhelin.\nOstovahvistus käynnistää sovelluksen lataamisen laitteellesi. Veloitus näkyy automaattisesti liittymäsi laskullasi. Saat lisäksi ostovahvistuksen/kuitin Microsoft-tilillä määriteltyyn sähköpostiosoitteeseen.\nWindows-kaupassa ostoja voi tehdä liittymäkohtaisesti maksimissaan 50 euron arvoisen oston ja kuukaudessa 300 euron edestä.\nMiten ostettu sovellus tai peli näkyy puhelinlaskullani?\nOstettu peli tai sovellus näkyy matkapuhelinlaskussa rivillä Ostot verkkopalveluista. Tarkemmat tiedot ostoista näkyvät laskun loppuosassa.\nMiten voin tarkistaa, mitä sovelluksia olen ostanut?\nVoit tarkistaa ostamasi sovellukset osoitteesta https://commerce.microsoft.com. Sivulle kirjaudutaan Microsoft-tilin tunnuksilla/sähköpostiosoitteella.\nJos et muista Microsoft-tilisi käyttäjätunnusta, voit tarkistaa Microsoft-tilin käyttäjätunnuksen puhelimestasi kohdasta Asetukset > Sähköposti + tilit ja tietokoneelta/tabletilta kohdasta Asetukset > Tilit > Oma sähköposti ja tilit.\nOstosten maksaminen puhelinlaskulle ei onnistu, mitä teen?\nSovellusostoja voi maksaa liittymän laskulla, kun käytät kauppaa Elisan tai Elisan Saunalahti puhe- tai mobiililaajakaistaliittymällä. Jos maksu ei onnistu, syynä voi olla esimerkiksi:\nRekisteröityminen Microsoft-tilille puuttuu\nMicrosoft-tiliin on liitetty aiemmin luottokortin tiedot ja se on edelleen valittuna oletusmaksutavaksi\nLiittymällä on palvelunumeroestot tekstiviesteille (tämän voit tarkistaa OmaElisasta)\nLiittymäkohtaiset käyttörajat on ylitetty\nMikäli ostotapahtuma ei onnistu ja syynä ei ole mikään edellämainituista, ota yhteys asiakaspalveluumme.\nWindows-kaupan käytön estäminen\nOstojen tekeminen Windows-kaupassa voidaan estää tekstiviestiestoilla (hyöty- tai asiointiestolla). Suosittelemme tarkistamaan alaikäisten lasten liittymien estot OmaElisasta. Estoja pääset muokkaamaan maksutta OmaElisassa. Tarkemman ohjeen estojen muokkaukseen löydät täältä.\nTietokoneissa, tableteissa ja puhelimissa, joissa on käyttöjärjestelmänä Windows 10, kysytään oletusarvoisesti Microsoft-tilin salasana ennen jokaista ostosta. Käyttäjä voi kytkeä salasanakyselyn pois päältä.\nWindows 10:n Oma perhe -toiminnolla voit rajoittaa sovelluksia ja pelejä, joita lapsi voi ladata Windows-kaupasta.\nLisätietoa Windows-kaupasta Microsoftin omilla sivuilla >\nLisäämällä liittymällesi palveluviestieston OmaElisassa vältyt yllätyksiltä laskullasi.


Saamattomuus on asia, jonka parissa varmasti moni meistä aina silloin tällöin kamppailee. Myös allekirjoittanut. Kuinka saisin puristettua itsestäni parhaan mahdollisen potentiaalin ulos, jotta asioita saisi tehokkaasti aikaiseksi ja täten välttäisi tehottomuuden? Näitä kysymyksiä olen pohtinut useaan otteeseen.\nPäädyin lukemaan Erik Bertrand Larssenin kirjoittaman helppolukuisen ja voimaannuttavan teoksen ”Paras” kuultuani siitä pelkkää hyvää monien suosittelemana. Kirja antaa paljon keinoja, joita hyödyntämällä keskinkertaisesta tulee paras. Teos on jaettu kahteen osaan: Arkipäivään ja suoritustilanteeseen. Eräs asia, jonka huomasin, oli se, että Larssenin kertomat asiat eivät juurikaan olleet mitään maata mullistavaa rakettitiedettä. Ne olivat yksinkertaisia ja järkeenkäyviä asioita, joita ei vain tule aina miettineeksi ja täten yksi kirjan päätavoite olikin herättää ajattelua asian tiimoilta.\nJokaisen meistä tulisi tiedostaa se, että asioiden saavuttamiseen ei tarvita yleensä ihmeitä. Kuka tahansa voi suorittaa arjessa tehokkaammin ja tavoitella unelmiaan, mutta se ei ole helppoa, jos asian eteen ei tee mitään. Yksi tehokas keino, jota myös myöhemmin esseessäni käsittelen, on tavoitteiden asettaminen. Siten oman pään sisällä tapahtuva työnteko johtaa parempiin tuloksiin!\n“Oman ajatusmaailman muuttamisella on suuret vaikutukset”\nPelkästään omaa ajatusmaailmaa muuttamalla voidaan saavuttaa melkein mitä tahansa. Jokainen tekee itse arkipäivän valintansa aina aamusta iltaan. Tämä oli ensimmäinen asia, joka sai minut ajattelemaan, että asiahan on todellakin näin. Tähän voisi nostaa hyväksi esimerkiksi kuntosalilla käynnin:\n”Passivoidunko muutamaksi tunniksi sohvalle jumittaen kaikki lihakseni, vai käytänkö sen ajan kuntosalilla, jolloin kahden tunnin jälkeen olen jo suihkussa hyvällä fiiliksellä”? Otin oheisen esimerkin siksi, koska usein huomaan, että kun olen tehnyt pitkän työpäivän ja pitäisi käydä salilla, niin kamppailen edellä mainitun kysymyksen parissa. Vaikka tiedän, että saan salilta mahtavan fiiliksen, niin silti mietin päässäni, että jaksanko lähteä rehkimään. Ihminen on vain yksinkertaisesti niin laiska ja mukavuudenhaluinen.\nLarssen korostaa, että elämään tulisi ottaa uusi näkökulma, jolloin elät elämääsi entistä tehokkaammin. Hän käytti vahvasti kuolemaa esimerkkinä: elä ajatuksella, että kuolet vaikkapa huomenna. Ajatus kuolemasta muistuttaa, että emme ole täällä ikuisesti ja se antaa näin ollen uutta perspektiiviä jokapäiväiseen arkeemme. Turhasta murehtimisesta tulisi päästä eroon ja elämästä pitää osata nauttia.\nToinen asia, josta Larssen puhui ja jonka haluan nostaa esille, on omien henkilökohtaisten arvojen miettiminen. Tämä loksahti minuun aika hyvin, sillä en tosiaankaan usein ajattele jokapäiväisessä tekemisessäni, että toiminko nyt arvojeni mukaisesti. En tiedä mistä se johtuu. En varmaankaan ole yksinkertaisesti tajunnut ajatella asiaa niin usein tai ylipäätänsä mieltänyt sitä niin tärkeäksi. Jälleen oppi, jonka tärkeys muistui mieleen ja josta aion ottaa jatkossa paremmin koppia.\nLarssenin asettamia hyviä kysymyksiä pohdittavaksi ovat muun muassa:\nElänkö niin kuin haluaisin elää?\nOlenko oikealla tiellä, oikealla paikalla elämässä?\nMiten elämäni voisi olla tasapainoisempaa?\nTeenkö tosiaan parhaani töissä?\nTeenkö tosiaan kaikkeni, jotta urheilu-urastani tulisi ihanteellinen?\nTeenkö tosiaan kaiken voitavani, jotta pääsisin lähemmäksi tavoitteitani ja haaveeni toteutumista?\nKun mietin näitä Larssenin asettamia kysymyksiä, niin toden teolla huomaan melko monesta omasta vastauksesta niiden olevan kielteisiä. Haluan ja pyrin jatkossa ajattelemaan enemmän arvojeni kautta ja tulen kysymään tekemisessäni itseltäni muun muassa joitakin yllämainittuja kysymyksiä. Aion kehittää siitä tavan, jota noudatan. Muutos voi tapahtua jo pienistä asioista. Esimerkiksi pieniä yksityiskohtia noudattamalla ja omaa tekemistä kehittämällä saa jo parempia valintoja arkipäivässä aikaiseksi ja muuttumaan keskinkertaisesta parhaaksi.\nPuhun paljon tavoitteiden asettamisesta, mutta olen myös huomannut huijaavani itseäni välillä. Joskus tavoitteiden asettaminen jää vain ajatuksen tasolle. Tavoitteet tulisi aina merkitä paperille, jolloin asetettu tavoite muistuttaisi itsestään päivittäin. Myös itse olen alkanut käyttää tätä menetelmää useammin ja olenkin huomannut, että näin ne eivät jää enää pelkästään puheen tai ajatuksen tasolle. Tavoitteet tulee vietyä myös käytäntöön. Toinen merkittävä asia on se, että omaa päätavoitetta ei saa asettaa liian helpoksi, jolloin sen saavuttaa jo sieltä mistä aita on matalin. Päätavoitteen lisäksi tulisi asettaa välitavoitteita, jotka mittaavat matkaa kohti päätavoitteen täyttymistä. Kaiken lisäksi välitavoitteiden täyttyessä saa ”onnistumisen tunteita” aikaiseksi, jotka ovat aina hyväksi esimerkiksi oman motivaation kannalta.\nYksi merkittävimmistä tavoitteista, joita olen itselleni asettanut projektien tiimoilta, liittyy yhteen unelmaprojekteistani, kadella.fi verkkokauppaan, johon Timo pyysi minua viime vuonna mukaan. Kadella.fi ydinajatus perustuu uudenlaiseen verkkokauppa liiketoimintakonseptiin, josta tulen varmasti kirjoittamaan myöhemmissä esseissäni lisää. Tosiaankin olen päättänyt ja luvannut itselleni, että teen kaikkeni, jotta liiketoiminta verkkokaupassa lähtisi vuoden 2018 aikana hurjaan nousuun ja alkaisi tuottamaan meille hyvissä määrin tuohta. Konseptimme on toimiva ja minulla on usko siihen, mitä teemme, joten en pidä tavoitetta suinkaan mahdottomana.\nToinen asettamistani tavoitteistani on hieman henkilökohtaisempi lupaus. Jatkossa aion olla paras mahdollinen itselleni. Pyrin siihen, että vähennän tekemisissäni aikaansaamattomuuden niin pieneksi kuin mahdollista. Otan itsestäni parhaan mahdollisen tehon irti sekä organisoin ja aikataulutan asioitani entistä paremmin.\nUutta näkökulmaa tavoitteiden lähestymiseen?\n80-20 % ajattelu on yksi oiva työkalu, joka antaa uutta näkökulmaa onnistumisen ja epäonnistumisen saralla. Menetelmä oli minulle ennestään tuntematon, mutta aion ehdottomasti viedä sen käytäntöön.\nAsian voisi kiteyttää kutakuinkin näin, että: ”80 prosenttia tekemisestä tulisi ajatella onnistumisen kautta ja loput 20 prosenttia mahdollisen epäonnistumisen kautta.” Kun myös epäonnistumista tulee ajatelleeksi, niin jollain tasolla olet valmistunut siihen. Jos suomalaisittain sanottuna ”Kaikki menee päin v***ua”, niin olet ainakin ajatellut asiaa jo aiemmin, eikä tapahtuneesta koituva tunne lyö niin voimakkaasti vasten kasvoja. Myös motivaatio ja innostuminen uudelleenyrittämiseen säilyy.\nTeos herätti sivu sivulta useita ajatuksia. Erityisesti ajatus oman itsensä kehittämisestä sai monenlaisia tunteita aikaiseksi. Voin rehellisesti sanoa, että tämä on kirja, jonka jokaisen tulisi lukea, jos haluat haastaa ja kehittää itseäsi entistä paremmaksi. Kukapa ei haluaisi?\nÄlä jää paikoillesi. Tee asioita ja kehitä itseäsi.\n”Kahdenkymmenen vuoden kuluttua kadut enemmän sitä mitä et tehnyt kuin sitä mitä teit.”’


Huijareita jälleen liikkeellä - Keski-Suomen IT-palvelu\nToinen huijaus ratsastaa Osuuspankin nimellä. Saatat saada sähköpostiviestin, jossa kerrotaan "päivityksestä". Mikäli "päivitystä" ei tee, on edessä verkkopankkitunnusten sulkeminen ja pakollinen visiitti pankin konttoriin uusia hakemaan. Päivittäminen kuitenkin johtaa huijaussivulle, jolla ongitaan käyttäjältä henkilötietoja ja verkkopankin tunnuksia. Linkki uutiseen.\nhuijaus google mukauttaminen viihde tietoturva gmail pelaaminen DVD microsoft laitteet kopiointi kasetti linux internet rekisteri nopeus mobiili palvelimet arvonta ilmainen